Faktor | Uvrede i svađa u haotičnoj prvoj debati Bidena i Trumpa: Hoćeš li ušutjeti, čovječe?!\nObjavljeno: 30.09.2020. u 08:33\nPrva debata Donalda Trumpa i Joea Bidena, dva kandidata na predsjedničkim izborima u SAD-u, održana je noćas u Clevelandu i bila je haotična.\nTeme 90-minutne debate su bile sljedeće: Trumpovi i Bidenovi politički rezultati, Vrhovni sud, pandemija COVID-19, stanje ekonomije, rasizam i nasilje te integritet nadolazećih izbora. Kandidati su se sve vrijeme svađali i prekidali jedan drugoga u odgovorima. U tome je prednjačio Trump koji Bidenu nije dopuštao da u potpunosti odgovori na pitanja, te mu je ovaj u jednom trenutku rekao: "Hoćeš li ušutjeti, čovječe?!", no ni to nije omelo Trumpa da nastavi po svom.\nTrump je potegao i pitanje Bidenovog sina te njegove poslove u Ukrajini i Rusiji, ali ga je i nazvao ovisnikom o kokainu. No, ni Biden nije ostao dužan te je Trumpa nazvao klovnom, rasistom i Putinovim pijunom. Biden je optužio Trumpa da dolijeva ulje na vatru rasnih nemira u SAD-u, na što je ovaj odgovorio da bi demokrate, ukoliko pobijede, uništile SAD.\nBiden mu je rekao da je on najgori predsjednik ikad u SAD-u, te ga je nazvao lažovom. Kazao je i da Trump nema plan za odgovor na pandemiju, da nije rekao Amerikancima da je virus smrtonosan, kao i da je oklijevao poduzeti mjere. Trump je uzvratio Bidenu da je on bio među najgorim studentima, kazavši da SAD samo nekoliko sedmica dijeli od vakcine.\nBilo je riječi i o postavljanju novog sudije Vrhovnog suda. Trump je kazao da on ima pravo postaviti novog sudiju, dok je Biden istakao kako bi trebalo sačekati rezultat predsjedničkih izbora, da bi građani imali utjecaj na izbor sudije koji donosi odluke o najvažnijim pitanjima u zemlji. Kazao je Biden i kako se Trumpu žuri da postavljanjem novog sudije ukine Obamacare i ostavi milione Amerikanaca bez zdravstvenog osiguranja.\nNa upit moderatora u vezi sa (ne)plaćanjem poreza, Trump je odgovorio da je zapravo platio milione dolara na ime poreza, što je u suprotnosti sa izvještajem objavljenom u New York Timesu u kome se navodi da je Trump za dvije godine platio samo 750 dolara poreza na prihode.\nRasprava o rasnim pitanjima bila je jednako užarena. Trump je ustvrdio da svi problemi potječu "od lijevog krila", a ne od desničara.\nModerator je kandidate pitao i hoće li priznati poraz te pozvati svoje pristalice da budu mirni, u slučaju da izgube izbore. Biden je odgovorio potvrdno kazavši da će poštovati volju birača, dok je Trump opet izrazio sumnju u glasanje putem pošte, te poručio svojim pristalicama da idu na birališta i pažljivo posmatraju šta se dešava.\nBilo je, dakako, i ličnih napada. Biden je svog sina koji je preminuo 2015. od raka nazvao herojem, a Trump je diskusiju skrenuo na drugog Bidenovog sina, optuživši ga da je zaradio milione u drugim zemljama, uključujući i Kinu, i to u vrijeme dok mu je otac bio potpredsjednik SAD-a.\nTakođer, Trump je kazao i da je isti taj Bidenov sin izbačen iz vojske zbog upotrebe kokaina, što je ovaj demantovao. Potvrdio je da je njegov sin imao probleme sa drogom, ali da je to prevazišao te je ponosan na njega.\nDonald TrumpJoe Bidenizbori u SAD-u


Vesti - Arhiva vesti za 4. novembar 2009\nVesti - 4. novembar 2009\nAgenti CIA osuđeni zbog otmice BBC na srpskom\nPenzije na ledu do 2011.\nAnarhistima po deset godina?\nPoložaj kosovskih Srba sve teži\nSlovenija i Hrvatska potpisale arbitražni sporazum\nPojavile se nove informacije o "zaveri" u turskoj vojsci\nAlbanske vlasti osudile napad na novinara\nBugarski glavni tužilac traži da se Staniševu ukine imunitet\nRumunski parlament glasaće o Kroitoruovoj vladi\nRumunski zvaničnik podneo ostavku zbog upozorenja na svinjski grip\nU Srbiji zabeležena druga smrt od svinjskog gripa\nRadovi na vrtićima do kraja decembra\nMaske u Domu zdravlja\nPonovo opljačkana koviljska ambulanta\nBeta od ministara traži zaštitu povodom napada medrese\nSuđenje za paljenje Ambasade SAD\nU tužilaštvu zadovoljni sastankom sa Bramercom\nMostar: Uposlenici će blokirati sve ustanove\nTreći entitet nije rješenje za Hrvate u BiH\nJoš bez odluke o zahtevima studenata\nOdbijen Stanišićev zahtev za privremeno oslobađanje


Кapetan korvete - Wikipedia\nOznaka čina Кapetana korvete rečne flotile u Vojsci Srbije.\nКapetan korvete je oficirski čin u vojsci. Predstavlja prvi čin među višim oficirima. U većini zemalja kapetan korvete komanduje korvetama, ali obavlja i određene komandno-štabne dužnosti u mornaričkim jedinicama ranga fregate i linijskih brodova. Takođe, u većini armija dobijanje čina kapetan korvete je povezano sa polaganjem ispita ili završenom odgovarajućom visokom školom.\nJavlja se prvi put u XVI veku, međutim, tek tokom građanskog rata u Engleskoj (1642-1651) uvršten je po prvi put među oficirske činove. Do XIX veka u upotrebi je u svim armijama sa engleskog govornog područja i u još nekim drugim. Tokom Narodnooslobodilačkog rata u NOV i POJ uveden je 1946. godine i zvao se Кapetan 3. ranga po ugledu na Crvenu armiju. 1955. naziv mu je preimenovan u sadašnji i kao takav postojao je i u Jugoslovenskoj narodnoj armiji, Vojsci Jugoslavije i Vojsci Srbije i Crne Gore.\nDobavljeno iz "https://sh.wikipedia.org/w/index.php?title=Кapetan_korvete&oldid=20252563"\nOva stranica je zadnji put izmijenjena 02:12, 14 oktobar 2015.


Pandemija smanjila prihode budžeta Novog Pazara\nNaslovnica Sjeverni Sandžak Novi Pazar Pandemija smanjila prihode budžeta Novog Pazara\nPandemija korona virusa i vanredno stanje znatno su smanjili prihode budžeta u Novom Pazaru.\nZa razliku od prva tri ovogodišnja meseca, kada se u gradsku kasu slilo 79 odsto planiranih sredstava, u prvoj polovini aprila prihodi su smanjeni za 60 odsto. U Gradskom odeljenju ističu da će takav trend biti nastavljen sve dok traje vanredno stanje. Procene o manjku u gradskoj kasi su u toku i kad bude normalizovano stanje znaće se realan priliv sredstava, a na osnovu toga će biti planiran budžet za ovu godinu.\nU nadležnoj službi za finansije naglašavaju da gradska uprava neće moći da nadoknadi manjak u kasi.\nDeo projekata za izgradnju putne i komunalne infrastrukture finansiraće se iz kredita od 180 miliona dinara, a za realizaciju ostalih projekata očekuje se pomoć Vlade Srbije. Ovogodišnji gradski budžet je već imao prvi rebalans i umanjen je za 80 miliona dinara. U gradskoj kasi je trebalo da bude 3,150 milijardi dinara uz deficit od 117 miliona.\nPlate i dalje na začelju\nPrimanja zaposlenih u šest sandžačkih jedinica lokalne samouprave i dalje „kaskaju“ za republičkim prosekom 10-15 hiljada dinara. Prema podacima Republičkog zavoda za statistiku, najveća februarska prosečna zarada u ovom delu Srbije bila je u opštini Priboj – oko 47.600, slede zaposleni u Tutinu (46.200), Sjenica sa stotinak manje, Prijepolje (45.000), te Novi Pazar sa 43.830.\nNeto zarada u Srbiji u februaru bila je 58.132 dinara.


Objavljeno 14.05.2012. u 16h\nMilena Jovanović, najstarija popadija u Banatu, u svojoj devedeset osmoj godini čeka još jedno izdanje zbirke duhovne poezije pod nazivom “Žubori moje duše”, koju je s velikom pažnjom pisala. Rođenje u svešteničkoj porodici, davne 1914. godine, opredelilo je njen životni put prepun neočekivanih obrta koje je vredno beležila stihovima. Objavljivala je pesme u listovima “ Srpsko Kosovo ”, “ Pravoslavni misionar ” i “ Pravoslavlje ”. Ona pamti svoju predratnu udaju za protojereja stavrofora Ćetka Jovanovića koji je prvo službovao u parohiji u Bačkom Brestovcu, a zatim u Starčevu i Jaši Tomiću. Pamti i izdaju i njegovo hapšenje od strane okupatora na početku Drugog svetskog rata. Pamti Milena kako je svojom energičnošću uspela da ga izvuče i kako su zajedno pobegli u Srbiju gde su živeli izbeglički sve dok rat nije prošao. U mislima joj je duboko utisnut trenutak povratka u zrenjaninsku parohiju gde gde je sa svojom porodicom ostala do danas.\n– Ona je za nas mnogo toga učinila i sada je na nama da joj se odužimo i da joj ulepšamo ovu duboku starost kaže njen sin Srboljub Ćetković Jovanović, koji je i sam penzioner i sa svojom porodicom brine o majci Mileni. – Trudimo se da joj ugodimo i da dobije sve što poželi. Bez obzira na godine koje ima ona se svega seća a još uvek voli i da popije čašu dobrog crnog vina, nastavlja Ćetković Jovanović. – Istog mišljenja su i njen unuk koji nosi dedino ime, predaje veronauku i sprema se za sveštenički poziv, kao i unuka Milena i snajka Radinka sa kojima živi u zajedničkom domaćinstvu. – Odlučili smo da ponovo objavimo ovu njenu knjigu sa fotografijama kako bismo ih sačuvali od zaborava, zaključuje Srboljub.\nKnjiga je objavljena u izdanju “Banatskog vesnika” Eparhije banatske i obuhvata pesme koje je Milenina ruka nizala čitavog veka. Recenzenti su Episkop banatski Amfilohije Radović i prezviter Ljubivoje Stojanović. Na kraju, ovu priču sa željom da poživi, završavamo njenim stihovima koji se nalaze na koricama knjige:\n“ Došla je starost seda,\nTeški životni dani …\nPesma će moja biti\nKo melem teškoj rani\nKada me u grob spuste\nOstavim drage svoje\nOstaće samo spomen:\n– Čitajte pesme moje! -„\nTagovi:okupator, parohija, poezija\nPočela obnova Svetosavskog doma u Perlezu


CEP: Zapadni Balkan - deo Evrope ili ipak usputna stanica na Putu svile | Novinska agencija Beta\nPOLITIKA | 16.09.2020 18:30 > 16.09 18:30\nMedjutim, kako je dodao, neophodno je istaći da se ta izjava nadovezuje na prethodna upozorenja visokih zvaničnika EU, poput bivšeg komesara za proširenje Johanesa Hana, kao i bivšeg predsednika EK Žan-Kloda Junkera.\n"Ono što daje snagu izjavi Fon der Lajen u odnosu na Hana i Junkera, jeste što je ona to učinila na početku mandata, dok su njene kolege to uradile na kraju ili po završetku obavljanja funkcije. Drugim rečima, čini se da je Komisija pod vodjstvom Fon der Lajen spremna da se ozbiljnije uhvati u koštac po ovom pitanju i napravi korak dalje od prethodnog sastava Komisije", objašnjava Subotić.\n"Takve izjave predsednice Komisije treba da budu znak upozorenja i za Srbiju, kao državu koja je do sada odbijala da se pridruži deklaracijama Unije koje su osudjivale delovanje Kine u Hongkongu, dok je držala stranu Kini u UN kada su u pitanju prava Ujgura", kaže Subotić.


TAJNE PARA IZ KINE: Penzionisali se odmah poslije 30. godine, sada zarađuju savjetujući druge kako da to učine - Opcija\nTAJNE PARA IZ KINE: Penzionisali se odmah poslije 30. godine, sada zarađuju savjetujući druge kako da to učine\n26-07-2019 Biznis, Finansije, Pocetna\nKristi Šen i Brus Lung su deo pokreta koji se zove Fire (Vatra) koji podstiče radnike da stalno štede i omoguće tako sebi ranije penzionisanje.\nOdrastajući u ruralnim siromašnim delovima Kine, gde je njena porodica živela sa manje od 0,44 dolara dnevno, Kristi Šen je naučila da donosi odluke na osnovu pragmatizma umesto na osnovu mladalačke strasti, piše, između ostalog, Gardijan u zanimljivom članku o dvoje sasvim neobičnih penzionera u cvetu mladosti.\nTokom prvog odlaska u prodavnicu igračaka kada je imala osam godina, nakon što se njena porodica preselila u Kanadu, odbila je da joj kupe plišanog medvedića zarad jeftinije igračke a da razliku u novcu njen tata pošalje članovima porodice u Kini.\nJoš kao tinejdžerka opredelila za kompjuterski inženjering, ignorišući pređašnji san da bude pisac, i to na osnovu racionalne formule koju je osmislila rangirajući najvrednije univerzitetske ponude zasnovane na školarinama u odnosu na buduće plate.\nI kao odrasla osoba, bilo kakva neslaganja u porodici sa njenim suprugom Brus Lungom, kako kaže, uglavnom se rešavaju „matematičkom formulom“. Kada joj je, ističe Šen, pre sedam godina suprug rekao da za tri godine njihova štednja ima potencijal da dostigne 760.000 dolara te da mogu da se penzionišu iako su u ranim tridesetim, bila je uverena da su činjenice pred njom netačne.\n“Moja reakcija je bila, ne, ovo je pogrešno, tvoja matematika je pogrešna, nešto nije u redu”, kaže ona. “Nisam verovala da je to uopšte moguće.” Na kraju je, naravno, najlogičniji argument prevagnuo. Tri godine kasnije Šen koja je tada imala 31 i Lung 32 godine su se penzionisali.\nNjih dvoje su deo pokreta Fire, koji ohrabruje radnike da stalno štede kako bi ranije nego inače prestali da rade za novac. Danas, Šen sa 36 i Lung sa 37 godina, uživaju u penziji. Od kada su napustili svoje stare poslove – oboje su radili kao kompjuterski inženjeri – putuju širom sveta – i provode vreme u zemljama poput Japana, Britanije, Portugala i Tajlanda.\nFormirali su i vrlo uspešan i posećen blog – Milenial revolution, preko kojeg podučavaju druge kako da se penzionišu ranije, a napisali su i dve knjige. Prva je knjiga za decu – „Little Miss Evil“ a druga „Quit Like a Millionare“, nešto poput memoara vodiča koja je ugledala svetlost dana ovog meseca i predstavlja finansijsku nezavisnost kao put ka sreći i te odbacivanje vlasništva nad kućom kao investiciju.\nNjihovi prijatelji i porodice u početku su bili skeptični, očekujući da će se vratiti sa puta bez novca nakon godinu dana. Ali putovanje ih je koštalo manje nego što je potrošeno godinu dana kod kuće u Torontu, a njihov investicioni portfolio je porastao od kada su napustili stare načine živote, pa sada imaju više novca nego na početku penzionog staža.\nNjihov ulazak u pokret Fire počeo je prilično konvencionalno – štedeli su za depozit za kupovinu kuće. Ali što su više štedeli, to je cena kuća rasla i bili su sve manje sigurni da će doći do imovine. Do 2012. nakon sedam godina štednje, imali su 500.000 dolara, ali je Lung počeo da traži druga rešenja.\nNakon što je naišao na blogere pokreta Fire kako kaže, „shvatio sam na osnovu onoga što su radili i gde smo bili da bismo mogli biti u dugovima narednih 25 godina“. Pred nama je bila odluka ili takva prespektiva ili penzionisanje za tri godine.\nKoristeći adaptiranu verziju „pravila 4 odsto“ – princip koji je pozajmljen iz tradicionalnog penzionog sveta – izračunali su svoje osnovne životne troškove – 40.000 kanadskih dolara, i pomnožili sumu sa 25 da bi došli do sume od milion kanadskih dolara, koliko im je trebalo da se penzionišui.\nZa ukupno devet godina uspeli su da ostvare oko četiri petine toga u štednji, plus još 200.000 kanadskih dolara kroz niskorizične investicije.\nAli njihov način štednje nije bio baš skroman. Oni su nastavili da troše novac na praznike i čak su sebi dozvoljavali i „poneke užitke“ mimo redovnih troškova. Smanjenje je bilo fokusirano na tri ključne oblasti: transport, stanovanje i hranu.\nIzbegavali su da se hrane van kuće, koristili su samo javni prevoz i stanovali daleko od centra grada da bi uštedeli na stanarini. Praćenje njihove potrošnje pomoglo im je da se identifikuju oblasti na kojima bi mogli dodatno uštedeti – uključujući i naviku svakodnevnog ispijanja piva.\n„U jednom trenutku na početku je trošio 400 dolara samo na pivo“, kaže Šen, smejući se. „Da li shvataš da je to ista suma koju smo koristili za plaćanje stanarine tokom studija mesečno?\nSada kada su penzionisani, veruju da će zadržati svoju ušteđevinu uloženu u jeftine indeksne fondove ETF-a (fondovi kojima se trguje na berzi). U slučaju ekonomskog sloma, poput onog iz 1929. godine, kažu da imaju tri rezervna plana.\n„Verovatno da smo neki od najpesimističnijih ljudi koje ćete ikada upoznati“, pojašnjava Lung. „Sve ovo radimo samo zato što smo stvorili sve te sigurnosne mreže.“\nTokom ranog detinjstva u Tajpingu, selu u provinciji Sičuan, Šen kaže da je rano shvatila način razmišljanja u oskudici.\n„Ako ikada ne budeš imao, vlada nije tu da ti pomogne, nikada neće biti sigurnosne mreže za koju možeš da se uhvatiš. Tako su mi moji roditelji u glavu usadili da je novac najvažnija stvar na svetu.\nUprkos tome što su zarađivali malo novca u Kanadi njeni roditelji su slala novac u Kinu kako bi podržali ostatak porodice. Ta rana iskustva iz Kine pružila su Šen perspektivi o siromaštvu, kaže ona. „Uglavnom, ako imate četiri zida i imate roditelje i imate hranu, vi ste bogati.“\n„Svako ko kaže „oh da, to je samo novac“, „novac dolazi i odlazi „,“nije u pitanju novac „, to je kao da nikada nisi bio siromašan.“ Da nije bilo iskustava iz detinjstva, Šen ne bi mislila da će sada biti mlada penzionerka.\nZadovoljna je, kaže, što sada može da radi nšto što voli bez bojazni koliko će zaraditi i da li će joj to biti dovoljno. Sretna je kao penzionerka jer ju je ranije njen posao u jednom trenutku toliko ojadio da je bila na lekovima protiv anksioznost i depresiju.\nZato sada želi drugima pomoći. Pokret Fire posmatra kao lek. „Gotovo kao da vidite da se ljudi razbolevaju, znate kako se osećaju i grozno je biti bolestan i želite da im date lekove koji će im pomoći da se osećaju bolje.“\nNjen suprug Lung, kaže da mu je lekar nedavno uspostavio dijagnozu – „neugodno srećan“. Kako navodi, plaši se da bi uticaj pokreta Fire mogao imati i političke posledice.\n„Trampov uspon na vlast izazvan je ekonomskim strahom, Bregzit je izazvan ekonomskim strahom … Da su svi bili finansijski nezavisni, Tramp ne bi bio izabran.“\nNa pitanje, da li bi se ikada vratili na svoje stare poslove, Šen sleže ramenima. „Mislim da više ne bih bila korisna kao radnik.“\nOna je, kako kaže, postala previše otvorena da bi poslušno sledila nečije upute.\n„Kada jednom izađete iz matrice, ne možete se vratiti u matricu“, kaže ona trezveno.


Šta sve predviđa novi zakon o radu - PV Informer\nNovi Prijedlog zakona o radu donijeće najznačajniju novinu do sada a to je da poslodavac više neće moći zaposlenom davati na potpisivanje sporazumni raskid ugovora (blanko), na kojem bi kad on poželi mogao da upiše datum, već će to morati da se potpisuje i ovjerava pred nadležnim organom. Koje će još novine donijeti nov zakon o radu govori koordinatorka radne grupe za izradu nacrta zakona doc. dr Vesna Simović Zvicer.\nOna je naglasila da je u toku finalno usklađivanje novog zakona o radu, a najviše novina u ovom rješenju odnosi se na uređivanje radnog vremena. Prema njenim riječima maksimalno prosječno radno vrijeme u toku sedmice uključujući prekovremeni rad, je 48 časova. Tom satnicom će biti obuhvaćeno i dežurstvo i period pripravnosti u toku kojeg je zaposleni bio angažovan po pozivu poslodavca.\nOdređena odstupanja, koja su dozvoljena i EU standardima, biće dozvoljena za zaposlene u zdravstvu i u Zavodu za izvršenje krivičnih sankcija, ukoliko to bude predviđeno posebnim zakonom. Dosta novina, kako kaže Simović Zvicer, odnosiće se i na preraspodjelu radnog vremena, kao i na korišćenje odmora. Pravo na sedmični odmor će, ističe ona, osim prava na 24 sata odmora u toku sedmice morati obavezno da uključuje i dodatnih 12 časova odmora između dva radna dana koji će se koristiti u kontinuitetu.\n“Važna novina je i nemogućnost “kompenzacije” prava na godišnji odmor naknadom štete. Ta mogućnost će postojati samo u slučaju prestanka radnog odnosa, dok će u toku trajanja radnog odnosa poslodavac biti obavezan da omogući korišćenje tog prava bilo u rokovima koji su predviđeni zakonom ili po nalogu inspektora rada”, pojasnila je ona.\nVažna novina, kako je istakla, predviđena je i kod sporazumnog prestanka radnog odnosa.\n“Kako bi se izbjegla mogućnost potpisivanja blanko sporazuma o prestanku radnog odnosa, predvidjeli smo da sporazumni prestanak radnog odnosa proizvodi pravno dejstvo tek od dana ovjere kod nadležnog organa”, objasnila je Simović-Zvicer.\nNovim zakonom predviđeno je i da maksimalno trajanje ugovora o radu na određeno vrijeme bude 36 mjeseci, s tim da će se u taj period uračunati vrijeme tokom kojeg je zaposleni bio angažovan kod tog poslodavca preko agencija za privremeno ustupanje.\n“Ovo je primjer kompromisnog rješenja, jer po sada važećem rješenju, ugovor o radu na određeno vrijeme može se zaključitivati do 24 mjeseca, ali ne postoje nikakva ograničenja u pogledu angažovanja zaposlenih preko agancija za privremeno ustupanje zaposlenih tako da je angažovanje zaposlenih preko agencija u najvećem slučaju služilo kao instrument za neograničeno zaključivanje ugovora o radu na određeno vrijeme. Osim ograničenja za agencije, predvidjeli smo još neka, pa tako zaposleni može biti angažovan kod jednog poslodavca preko agencije najduže 24 mjeseca, a sa druge strane, ne može biti angažovan preko agencije ukoliko je kod tog poslodavca već bio u radnom odnosu duže od 24 mjeseca”, kazala je Simović Zvicer.\nUkazala je na još jedno novo ograničenje poslodavac ne može koristiti usluge agencije ukoliko je njen osnivač ili ima udio u njenom vlasništvu.\n“Ovo rješenje smo predvidjeli zbog činjenice da smo u praksi imali poslodavce koji su osnivali novo pravno lice agenciju preko koje su angažovali zaposlene koji su prethodno kod njih bili u radnom odnosu”, objasnila je ona.\nPoslodavac će ubuduće imati obavezu da vodi evidencije o zaposlenima koji su kod njega angažovani preko agencije za privremeno ustupanje zaposlenih.\nNovina je i da se ubuduće, za obavljanje poslova koji podrazumijevaju rad sa djecom, ugovor o radu neće moći sklopiti sa osobom osuđivanom za djela seksualnog iskorišćavanja i seksualne zloupotrebe djece.\n“Isto tako, ugovor o radu za obavljanje poslova u domaćinstvu ne može se zaključiti sa članovima uže porodice”, naglasila je Simović Zvicer.\nPredviđena je, ističe ona, i mogućnost podnošenja takozvane “kolektivne tužbe”, odnosno pravo sindikata da pred nadležnim sudom pokrene postupak za zaštitu prava svojih članova.\nU nacrtu zakona su definisana i neka rješenja kojima se predviđa veća fleksibilnost za poslodavce.\n“Biće moguće privremeno raspoređivanje, do 30 dana, u hitnim slučajevima, bez aneksa ugovora o radu, a na osnovu pisanog naloga”, istakla je Simović Zvicer.\nNovim zakonom o radu predviđena je i obaveza zaposlenog da obavijesti poslodavca u roku od tri dana od dana promjene adrese stanovanja.\n“Ovo je važno zbog dostavljanja i mogućnosti zaposlenog da izbjegava dostavljanje podnesaka koji mu nijesu od interesa (ponuda aneksa, upozorenje za otkaz, upozorenje u slučaju disciplinske odgovornosti, rješenje o prestanku radnog odnosa…). U vezi sa tim, definisali smo i postupak dostavljanja lično u prostorijama poslodavca ili na adresi prebivališta, odnosno boravišta zaposlenog. Ukoliko poslodavac nije bio u mogućnosti da na neki od navedenih načina obavi dostavljanje, o tome će sačiniti pisanu zabilješku i objaviti na svojoj oglasnoj tabli, tako da će se po isteku roka od osam dana od dana isticanja zabilješke smatrati da je uredno dostavljena”, kazala je Simović Zvicer.\nNovi zakon o radu predviđa i zastarjelost novčanih potraživanja, što je rješenje koje je u Crnoj Gori bilo zastupljeno do 2008. godine.\n“Predviđen je rok zastarjelosti od četiri godine. Opredijelili smo se za ovaj rok vodeći računa o činjenici da zaposleni koji je u radnom odnosu na određeno vrijeme ima izvjestan strah da pokrene postupak protiv poslodavca u slučaju da mu je uskratio neko pravo iz radnog odnosa, jer mu zbog toga neće ponuditi novi ugovor o radu. Imajući u vidu da je ugovor o radu ograničen na tri godine, rok zastarjelosti je još jednu godinu duže, što smatramo da je dovoljan rok da zaposleni pokrene postupak za zaštitu prava iz rada. Ovaj rok zastarjelosti odnosi se samo na novčana potraživanja iz rada (ko ja se tiču naknade štete, manje isplaćene zarade, naknade zarade…), a ne i na doprinose za obavezno socijalno osiguranje, koji ne zastarijevaju”, objasnila je Zvicer Simović.\nVeoma važna novina, zaključila je ona, je da u slučaju prestanka radnog odnosa zbog dobrovoljne likvidacije društva predviđena je obaveza poslodavca da zaposlenima isplati otpremninu u iznosu koji je predviđen.\nU novom zakonu definisana je i posebna zaštita hranitelja, što podrazumijeva pravo jednog od hranitelja djeteta koje je mlađe od osam godina da odsustvuje sa rada u trajanju od godinu dana neprekidno od dana potpisivanja ugovora o hraniteljstvu, uz naknadu zarade kao da je na radu.\n“Osim toga, hranitelj je u ovom periodu zaštićen na način što ne može biti proglašen za “tehnološki višak“. Važno je istaći da ukoliko zaposlenom koji koristi pravo na hraniteljsko odsustvo ističe ugovor o radu, radni odnos, odnosno ugovor o radu će biti produžen dok koristi to pravo (ista zaštita je predviđena i za usvojitelja djeteta koje je mlađe od osam godina). Predviđena je zabrana rada noću i prekovremenog rada ako je u pitanju dijete sa smetnjama u razvoju”, kazala je Simović Zvicer.\nZnačajne novine u zakonu o radu predviđene su za usklađivanje profesionalnih i porodičnih obaveza.\n“Kada je u pitanju roditeljsko odsustvo, koje, po prirodi stvari, može koristiti samo majka koristiće se u obaveznom trajanju od 98 dana, od kojih je 28 dana prije dana očekivanog porođaja, a 70 dana nakon rođenja djeteta. Nakon toga, jedan od zaposlenih roditelja imaće pravo na roditeljsko odsustvo do navršenih godinu dana života djeteta”, naglasila je Simović Zvicer.\nObjasnila je da će ovo pravo roditelji moći da koriste u jednakim djelovima, s tim što će se moći prenijeti na drugog roditelja, nakon isteka perioda od 120 dana, pod uslovom da će drugi roditelj koristiti to pravo u trajanju od najmanje 30 dana. Predviđeno je, takođe, pravo žene u toku trudnoće na jedan dan plaćenog odsustva u toku mjeseca, kako bi obavila prenatalni pregled.\n“Osim toga, predviđeno je da će ženi kojoj ugovor o radu ističe za vrijeme odsustva sa rada zbog održavanja trudnoće, radni odnos produžiti dok koristi to pravo, a nakon toga i dok traje porodiljsko i roditeljsko odsustvo. Produženje ugovora o radu predviđeno je i za oca djeteta koji koristi roditeljsko odsustvo (što do sada nije bio slučaj)”, zaključila je Simović Zvicer.\nAgencija za zaštitu prirode i životne sredine-Kvalitet vazduha u Crnoj Gori – 19.02.2020. godine\nVELIKI MASKENBAL U OKVIRU KOTORSKOG KARNEVALA\nPljevljaci i Bjelopoljci skoro svaki dan udisali zagađen vazduh


Vreme 1496 - Intervju – Dejan Atanackovic, vizuelni umetnik i pisac: Gandi ili Gebels, nije svejedno -->\n<< VREME | BR 1496 | 5. SEPTEMBAR 2019.\nIntervju – Dejan Atanacković, vizuelni umetnik i pisac >\nIntervju – Irena Popović, kompozitorka >\nIn memoriam – Vladimir Veličković (1935–2019) >\nFilozofija – Jednakost nejednakog >


Priština: EU da ne uslovljava viznu liberalizaciju dijalogom sa Srbijom | N1 Srbija\nPriština: EU da ne uslovljava viznu liberalizaciju dijalogom sa Srbijom\n15.11.2019. |20.53 >20.54 |\nPokušaji nekih novih službenika u Briselu da se vizna liberalizacija za građane Kosova poveže sa zaključkom dijaloga između Kosova i Srbije je pogrešna, saopštilo je kosovsko Ministarstvo spoljnih poslova, prenosi Koha.\n"Takva ideja ne samo da predstavlja narušavanje slobode kretanja, već predstavlja i mešanje dva procesa koja ne bi trebalo da budu povezana", navodi kosovsko ministarstvo i dodaje da EU ne sme da uslovljava dijalog.\n"Ministarstvo spoljnih poslova Republike Kosovo smatra da bi nametnut nekonstruktivni pristup opteretio agendu, budući da nametanja i odstupanja stvaraju osnovu za nerazumevanje i pogrešno tumačenje. U takvim je uslovima teško doći do sporazuma i međusobno prihvatljivog rešenja", ocenjuje ministarstvo, prenosi KoSSev.\nKosovo vizna liberalizacija briselski dijalog\nCije je saopstenje?\nNIje to "Pristina", neki organ lokalne samouprave grada Pristine. Nego Vlada Kosova i Ministarstvo spoljnih poslova Kosova. Dakle, naslov treba da glasi "Kosovo - EU da ne...."\nTek ce da vas uslovljavaju ovo je pocetak. Sta ste mislili da vas cekaju rasirenih ruku.\nDobrodošli u svet uslovljavanja međunarodnih prijatelja.


Nikad nije kasno za dobar izgled. Ipak, za fenomenalnu figuru potrebno je puno odricanja i gladovanja pa su dijete mrske većini ljudi. Pored njih postoje malo lakši, a svakako zabavniji načini... Kompletan tekst\nŽurka uzavrelog ritma\nKompanija „Carlsberg“ je u klubu „Collection“ uz dobru zabavu i ledeno hladno pivo obeležila početak Evro 2008. Nezaboravan provod, jedinstveno takmičenje u najbržem otvaranju inovativne... Kompletan tekst\nLokne ponovo u modi\nBez obzira što su modni gurui proteklih šest meseci propagirali kratke ili duge ravne frizure, ovog leta svoj veliki povratak doživeće opuštena talasasta kosa i krupne lokne. Tako, ako kojim slučajem imate... dalje\nŠoping umesto vrelog seksa\nNećete verovati, ali dame između 19 i 45 godina razmišljaju svakih 60 sekundi kako će nešto da kupe, dok muškarcima seks padne na pamet na svakih 52 sekundi. „Šoping manija“ dominira ženskim... dalje


Štrajk na palestinskim teritorijama, protest u Izraelu - 30.09.2018, Sputnik Srbija\nŠtrajk na palestinskim teritorijama, protest u Izraelu\nPalestinci su pozvali na generalni štrajk sutra na Zapadnoj obali, u Pojasu Gaze i Istočnom Jerusalimu, u znak podrške izraelsko-arapskom protestu protiv... 30.09.2018, Sputnik Srbija\nvesti, svet, izrael, palestina\n© AP Photo / Khalil HamraPalestinci protestuju protiv odluke američkog predsednika Donalda Trampa o priznavanju Jerusalima za prestonicu Izraela\nPalestinci su pozvali na generalni štrajk sutra na Zapadnoj obali, u Pojasu Gaze i Istočnom Jerusalimu, u znak podrške izraelsko-arapskom protestu protiv zakona o nacionalnoj državi Izrael, prenosi Rojters.\nTramp podržao „agresiju“ Izraela\n26 Septembar 2018, 18:15\nNavodi se da su lideri arapske zajednice u Izraelu pozvali arapski privatni sektor u toj zemlji na štrajk protiv nedavno usvojenog zakona o nacionalnoj državi, po kojem samo Jevreji u Izraelu imaju pravo na samoopredeljenje, preneo je Tanjug.\nRojters navodi da će štrajk imati ograničeni uticaj na Izrael u celini, pošto je u ponedeljak praznik jevrejske većine, kojim se obeležava završetak praznika Sukot.\nSa palestinskih teritorija su poručili da će pojedine škole, univerziteti, vladine institucije i prodavnice biti zatvoreni u znak solidarnosti.\nNavodi se da je novi zakon izazvao žestoke kritike u Izraelu i inostranstvu i razbesneo 1,8 miliona Palestinaca u izraelskoj populaciji od devet miliona stanovnika.


MOTOR blog » Opel GTC Paris – Skulptura u pokretu Opel GTC Paris – Skulptura u pokretu – MOTOR blog\nPotpredsednik Opelovog odeljenja za dizajn Mark Adams kratko je saopštio svom timu: “Pokažite mi najemocionalniju stranu Opelovog novog dizajnerskog jezika – spoj vajarskog umeća i nemačke preciznosti”. Njihova kreacija, konceptualni automobil GTC Paris, će biti premijerno prikazan na Pariskom sajmu automobila 2010 (od 2. do 17. oktobra).\nSledeći novu generaciju modela Astra Sports Tourer, koja će takođe imati debi na Pariskom sajmu automobila, model GTC Paris predstavlja sledeći smeo korak nove linije Opelovih modela.\nInspiracija za koncept delimično je nađena u citatu iz čuvenog Galeba Džonatana Livingstona, Ričarda Baha “…i brzina je bila čista lepota.” Ova fraza otelotvorena je u karakteru automobila sa dinamičnim čistim linijama, prelepim vajarskim površinama i širokim mišićavim stavom. Ovaj kompaktni automobil sa troja vrata je smeo, ali čist, te veoma ikonične pojave. GTC Paris je osmišljen tako da bude automobil iz snova pristupačne cene koji isporučuje nemačku inženjersku preciznost i inovativnost, zajedno sa privlačnim dizajnom.\n“Želeli smo da izrazimo najemocionalniju stranu Opelovog brenda i verujemo da ovo vozilo ostavlja odgovarajući vizuelni utisak radi naglaska na našem dinamičnom sportskom karakteru” rekao je Adams.\nUpadljivo novi Opel – sa emocionalnom posvećenošću performansama\nSa svojih 4,46 metara, model GTC Paris predstavlja idealnu veličinu za kompaktan, sportski automobila, koji i dalje nudi prostor za pet putnika. Najikoničniji automobili su nacrtani u bočnom prikazu. Mnogi mogu biti nacrtani u dva ili tri oštra poteza. To je slučaj i sa novim Opelovim konceptualnim automobilom: U profilu, dizajneri su maksimizovali tenziju ograničavajući broj linija na modelu GTC Paris. Slično tetivama kod sprintera, ove linije stvaraju tenziju i daju vajarski oblik. One služe poput osnove na koju reaguju površinski materijali i naslanjaju se na točkove na veoma sportski način.\nOpelova prepoznatljiva oštrica uneta je na isti način na koji je prvi put predstavljena na Insigniji, fina, zategnuta usečena linija duž praga. Druga linija pruža se od ručice na vratima do zadnjeg dela, čime se naglašava dramatičan stav vozila proširenim, zasečenim površinama i širokom ramenom linijom. Treća linija, koja prati siluetu krova je u finoj aluminijumskoj završnoj obradi, tako da naglašava grafiku prozora i vodi oko do oštro naglašenog, integrisanog spojlera.\nPrednji deo je čist, ali pun karakternih crta, te poseduje tipično Opelovo centralno udubljenje. Dodatno je istaknut naglašenim, veoma uzanim farovima u obliku orlovog oka, koji predstavljaju umetak između rafinirane, hromirane amblem šipke i dramatično niske trapezoidne rešetke, koja ističe sportski karakter. Prepoznatljiva dnevna svetla su istaknuta fino izvedenim hromnim umecima koji sami za sebe mogu da predstavljaju skulpture.\nŠiroko držanje je naglašeno u zadnjem delu, gde su proporcije vozila najimpozantnije. Ovo je dodatno naglašeno zadnjim led svetlima sa dugačkom noćnom grafikom u vidu „krila“.\nOno najbolje u Opelovoj tehnologiji kompaktnih automobila je modelom GTC Paris dovedeno na najsportskiji nivo. Šasija ima poseban dizajn sa ekstra-širokim stavom. Izvedena je sa osovinom sa Opelovom ekskluzivnm Watt vezom u zadnjem delu, novom poboljšanom izvedbom prilagodljivog mehatroničkog FlexRide vešanja i prednjim diferencijalom za ograničeno proklizavanje. GTC Paris sa na zemlju oslanja preko dinamičnih 21-inčnih točkova.\nPogonska grupa kod modela GTC Paris uključuje četvorocilindarski, dvolitarski turbo motor sa direktnim ubrizgavanjem, sa maksimalnom snagom i obrtnim momentom. Izvedena je sa Start/Stop tehnologijom, koja dokazuje da vozači mogu da kombinuju visoke performanse sa maksimalno efikasnom potrošnjom goriva u uslovima gradske vožnje. Prenosni mehanizam je šestostepeni manuelni menjač.\nOpel GTC Paris – Skulptura u pokretu was last modified: September 23rd, 2010 by Goran Aničić\nGTC ParisOpel Astra Sports TourerOpel GTCOpel GTC ParisParis


PRODUKTNA BERZA: Bez promena cene kukuruza i soje - AgroFin\nNaslovna Berze PRODUKTNA BERZA: Bez promena cene kukuruza i soje\nNa novosadskoj Produktnoj berzi protekle nedelje generalno gledajući nije bilo značajnijh cenovnih oscilacija kukuruza i soje, dok je potražnja za pšenicom tek neznatno bila na višim cenama. Ukupan promet je iznosio 2.195 tona, finansijska vrednost 61.844.750,00 dinara.\nPšenica nije mnogo oscilirala u odnosu na prethodnu nedelju. Ugovori su zaključivani po 21,50 dinara za kilogram bez PDV-a (23,65 d sa PDV-om), što ujedno predstavlja ponderisanu cenu, +0,90%. Krajem nedelje tražnja za hlebnim zrnom je bila oko 23, a za robu doveženu u luku 23,50 dinara za kilogram bez PDV-a.\nPočetkom nedelje stekao se utisak da će cena kukuruza da raste, trgovanje se odvijalo oko 24,40 dinara za kilogram bez PDV-a (23,65 din/kg sa PDV-om). Međutim na kraju sedmice kukuruz je imao negativan trend, a sa klauzulom „fco-kupac“ realizovan je po 24,30 dinara za kilogram u odnosu na prošlonedeljni podatak, ponderisana cena je ostala gotovo na istom nivou -0,60%.\nSoja se zadržala na istom nivou kao i prethodnih nedelja. Sojinim zrnom trgovano je u cenovnom rasponu od 70,30 do 70,50 dinara za kilogram bez PDV-a. Ponderisana cena iznosila je 70,43 dinara za kilogram bez PDV-a (77,47 sa PDV-om), što predstavlja minimalnu oscilaciju od -0,09%.\nStočni ječam trgovan je po jedinstvenoj ceni od 20,50 dinar aza kilogram bez PDV-a (22,55 sa PDV-om).\nPrethodni tekstRod soje zbog suše biće umanjen za oko 200.000 tona\nSledeći tekstIM “Matijević” kupila zrenjaninski “Radijator” zbog proizvodnje mašine za branje višanja


Ovo ideja američke dizajnerke Kirsten Camara nastala je iz svakodnevne potrebe da neki brojevi telefona, adrese, pikseli, misli, ideje ne odu u zaborav.\nSvakodnevno zapisujemo podatke koji zatrebaju tada i ne vraćamo im se narednih dana. Ali, uvek dođe taj trenutak, nakon nekoliko meseci ili godina, da bismo rado u sećanje vratili onaj broj telefona ili adresu – zapisano je, to je sigurno, ali gde i kada?\nOvaj sto čuva sve što ikada zabeležite na papirnoj traci dugoj 1 kilometar. Mnogi su ga zavoleli jer prema njemu imaju veoma prisan odnos – dođe nešto kao neuništiva lična memorija. Ovoj memoriji ne može da padne sistem, da upadne u vodu ili da se slomi u nepovrat.\nKirsten Camara je inače mlad i samostalni dizajner koji je već došao do klijenata kao što su Johnson&Johnson, Apple, Target.\n#Kirsten Camara #papirna traka #rolna #rolna papira #sto #stolovi


Kako pravilno ispeglati košulju?!(VIDEO) - PRess Serbia | PR PRess team\nMalo stvari tako snažno mogu da upropaste prvi utisak kod svakog muškarca, kao na primer, neispeglana košulja. Neugledan izgled svakom upada u oči, posebno lepšem polu.\nKošulje su važan deo garderobera svakog muškarca. Nosimo ih na posao, na sastanak, noćni izlazak ali i tokom letnjih meseci u kombinaciji sa bermudama. Vrlo je važno da košulje budu lepo ispeglane, međutim, korišćenje pegle nije tako jednostavna stvar kao što se na prvi pogled čini. Potrebna je određeno vreme da se savlada tehnika peglanja košulja, a mi vam donosimo osnovne tehnike koje će vam pomoći da obavite posao kako treba.\nKoristite funkciju prskanja vode na pegli pre samog peglanja košulje da biste omekšali tkaninu. Tokom peglanja koristite paru na pegli da biste dobili savršeno ispeglanu tkaninu. Evo nekoliko osnovnih koraka.\nKragna: Na dasku za peglanje postavite kragnu po čitavoj dužini i ne zaboravite da peglom prođete po obe strane kragne. Malo snažnije pritisnite tkaninu i nekoliko puta prođite gore-dole po površini kragne.\nManžete: Kao i u slučaju kragne, ispeglajte prvo unutrašnji deo tkanine kako biste otklonili sve nabore. Takođe, peglajte tako što ćete sa spoljnih strana ići ka unutra.\nNaramenice: Ovo je najviši deo na leđima košulje. Peglajte u tehnici od spolja ka unutra, a zatim okrenite košulju i ispeglajte isti deo košulje sa druge strane.\nLeđa: Sad je red da se pozabavite ostatkom leđa, tako što ćete u slobodnom pokretu izravnati sve nabore.\nPrednji deo: Prvo ispeglajte lajsnu sa dugmadima tako što ćete pre svega koristiti vrh pegle. Zatim ispeglajte ostatak prednjeg dela.\nRukavi: Vodite računa da tkanina sa obe strane bude lepo složena. Ispeglajte obe strane rukava vrlo detaljno, vodeći računa o svim detaljima, od vrha rukava do manžeta.\nKoristite funkciju prskanja vode na pegli prije samog peglanja košulje da biste omekšali tkaninu. Tokom peglanja koristite paru na pegli da biste dobili savršeno ispeglanu tkaninu. Evo nekoliko osnovnih koraka.\nKragna: Na dasku za peglanje postavite kragnu po čitavoj dužini i ne zaboravite da peglom prođete po obje strane kragne. Malo snažnije pritisnite tkaninu i nekoliko puta prođite gore-dole po površini kragne.\nManžete: Kao i u slučaju kragne, ispeglajte prvo unutrašnji dio tkanine kako biste otklonili sve nabore. Takođe, peglajte tako što ćete sa spoljnih strana ići ka unutra.\nRamenica: Ovo je najviši dio na leđima košulje. Peglajte u tehnici od spolja ka unutra a zatim okrenite košulju i ispeglajte isti dio košulje sa druge strane.\nPrednji dio: Prvo ispeglajte lajsnu sa dugmadima tako što ćete prije svega koristiti vrh pegle. Zatim ispeglajte ostatak prednjeg dijela.\nRukavi: Vodite računa da tkanina sa obje strane bude lijepo složena. Ispeglajte obje strane rukava vrlo detaljno, vodeći računa o svim detaljima, od vrha rukava do manžeta.\nTagovikošulja PEGLANJE press serbia trikovi\nSprej za stopala koji će učiniti da se ujutro osećate odmorno! (Recept)


Mitovi o gripu zbog kojih ćete se razboleti | Magazin | Stil\n21. September, 11:04\nMitovi o gripu zbog kojih ćete se razboleti 0 Podijeli Podijeli na facebook Podijeli na twitter Podijeli na viber Pošalji na mail\nMitovi o gripu zbog kojih ćete se razboleti\n08.02.2018. / 17:42\nZnate kako se kaže, "upoznaj neprijatelja da bi ga pobedio"... Evo istina i zabluda o virusu gripa.\nSezona gripa je tu, širom sveta se beleži i visok broj obolelih koji su zaglavili i z bolnici, a ima i smrtnih slučajeva. Virus gripa kod nas nije toliko opasan, ali nije na odmet znati kako da se zaštitite. Zašto sebe ne biste poštedeli sedam dana bolova u telu, visoke temperature i ostalih neprijatnih simptoma koje grip izaziva?\nPortal Prevention donosi sedam najraširenijih mitova o gripu, a dr Lisa Groskopf iz američkog Centra za kontrolu zaraznih bolesti objašnjava zašto u njih više ne bi trebalo da verujete.\nMIT: Možete da dobijete grip od vakcine protiv gripa\nOva zabluda je iznenađujuće raširena i vrlo "otporna". Studija iz 2015. objavljena u stručnom časopisu Vaccine pokazuke da čak 43 odsto ljudi veruje da grip može da dobije od vakcine protiv gripa.\nIako ovo sluša iz godine u godinu, dr Groskopf kaže da to prosto nije moguće.\n"Postoji više tipova vakcine protiv gripa, u zavisnosti od toga kako su dobijene, ali nijedna od njih ne može da dovede do toga da dobijete grip od vakcine", kaže lekarka. "One ili imaju neaktivan virus, ili mali delić virusa koji ne može da se umnožava na način na koji se umnožava netaknut virus gripa."\nKoji god tip vakcine da je u pitanju, virus koji sadrži suviše je oslabljen da biste od njega mogli da se razbolite.\nZašto je ovaj mit toliko rasprostranjen? Zato što je osoba nakon što primi vakcinu nekoliko dana malo "kilava". Uz to. nakon primanja vakcine, vašem imunom sistemu potrebne su otprilike dve nedelje da stvori antitela. Ukoliko u međuvremenu "zakačite" virus, prosto niste imali sreće.\nMIT: Ne morate da se vakcinišete ako ste već imali grip ove godine\nAko se niste vakcinisali i dobili ste grip, to ne znači da ste "mirni" do iduće godine.\nPostoji mnogo tipova virusa, a vakcina protiv gripa štiti od tri ili četiri tipa virusa gripa za koje se proceni da će tokom godine biti najrašireniji. To u praksi znači da početkom sezone gripa možete da "zakačite" jedan virus, a posle nekog vremena - drugi i opet završite bolesni.\n"Na nesreću, vrlo je moguće imati grip i više puta tokom iste godine", kaže dr Groskopf.\nDrugi ili treći put mogu biti i teži od prvog, u zavisnosti od toga koliko je vremena prošlo između obolevanja. Ponekad se desi da se naš imuni sistem još i ne oporavi dovoljno, a mi opet "zakačimo" virus i on mora da se bori ispočetka. Zbog toga drugi put oporavak može da traje i duže.\n"Vakcina protiv gripa štiti vas od najraširenijeg oblika virusa za tu sezonu", objašnjava lekarka, i kaže da bi definitivno trebalo da se vakcinišemo čak i ako smo već preležali grip ove godine.\nMIT: Lako je reći da li je prehlada ili grip to što nas muči\nPostoji razlog zbog kojeg su neki od lekova koje možete da kupite bez recepta namenjeni i protiv prehlade i protiv gripa. Ponekad nije lako proceniti da li je u pitanju samo teža prehlada, virusna respiratorna infekcija ili grip.\nAli, generalno, izvesno je da će vas grip "oboriti" i vezati za krevet na najmanje par dana, dok prehlada ili neka blaža respiratorna infekcija ipak mogu da se nekako preguraju i "na nogama".\nKada je grip u pitanju, lako dolazi do dehidratacije, obolelom je "mutno u glavi", oseća slabost, bolove u mišićima i kostima...\nMIT: Ako se vakcinišete protiv gripa, možete biti bezbrižni\nVakcinacija, naravno, značajno umanjuje rizik od razboljevanja, ali imajte u vidu da postoji više tipova virusa gripa, a vakcina štiti od tri ili četiri za koja se proceni da će u toku sezone biti najrasprostranjeniji.\nAli, ako "zakačite" neki drugi soj virusa, niste zaštićeni. Ipak, simptomi će biti blaži nego kod osoba koje nisu vakcinisane.\nMIT: Zarazni ste samo tokom prvih 48 sati\nOvo nije istina, možete biti "opasni po okolinu" i u narednim danima, naročito ako kašljete, kijate i slično... Osim toga, deca su zarazna duže nego odrasli, pa imajte to u vidu kad planirate povratak u vrtić ili školu.\nZarazni ste dan pre nego što se razviju prvi simptomi i pet do sedam dana nakon što se razbolite. Ako dobijete grip, nakon što svi simptomi nestanu, ostanite kod kuće bar još 24 sata.\nMIT: Bezbedni ste sve dok pažljivo perete ruke\nPovršine prekrivene bacilima nisu jedini način širenja bolesti. Čak i ako ste šampion u pranju ruku, čak i ako lice niste dodirnuli od septembra, nikad se ne držite za šipke u javnom prevozu i slično, i dalje niste sasvim bezbedni. To prosto nije dovoljno, jer, šta god vi radili, dišete sve vreme.\nZato je najpametnije što možete da uradite izbegavanje zatvorenih prostora sa velikim brojem ljudi. I, naravno, perite ruke.\nMIT: Ako još niste primili vakcinu, kasno je\nNe postoji nikakav "rok" do kada primanje vakcine ima smisla. Ako niste primili vakcinu, raspitajte se kod svog lekara. Sezona gripa potrajaće bar još koju nedelju.\nHit dana: Rebel Star - Početak i kraj\nRaka očekuje novo poznanstvo, pred Lavom je sjajan dan, Vaga brine zbog ...\nPosljednja ispovijest Marine Tucaković: Rekla sam Futi - idem ja kod mog...\nČetiri dana lutkarske magije: Počeo "Lut fest"\nPoslije se i naljutio...\n"Moj muž je gledao utakmicu dok sam se ja porađala"\nVidjele smo se prije mjesec dana, išla sam po pjesmu! Bekuta slomljena z...\nBileća: Dan žalosti povodom pogibije dvojice mladića\nSjednica Savjeta za nacionalnu bezbjednost: Analizira se situacija na KiM, Vučić pozvao šefove specijalnih jedinica\nTragičan kraj potrage: Pronađeno tijelo nestale Banjalučanke\nPretežno oblačno i hladnije, oprezno u vožnji zbog magle


Moja sedmica s Merilin • Film • TvProfil\nMoja sedmica s Merilin\nCineStar Prem. 2 | sreda | 10:35\nsreda, 08. jul 2020. 10:35\nCineStar Prem. 2 četvrtak, 09. jul 2020. 07:00\nCineStar Prem. 2 ponedeljak, 20. jul 2020. 15:50\nCineStar Prem. 1 utorak, 21. jul 2020. 08:00\nCineStar Prem. 1 utorak, 28. jul 2020. 18:35\nEkranizacija nedelju dana života legendarne seks-bombe dobila je trejler, a uskoro će imati i bioskopsku premijeru. U pitanju je film o boravku Merilin Monro u Velikoj Britaniji za vreme kojeg prolazi kroz trenutke sreće i tuge u društvu Kolina Klarka, na čijim je memoarima ostvarenje bazirano.\nOstvarenje kojem se već prognozira dobijanje Oskara bazirano je na memoarima Kolina Klarka. Klark (Edi Redmejn) je bio pratilac Monroove za vreme njenog boravka u Britaniji 1957, kada je snimala film The Prince and the Showgirl. U tom periodu, njen muž, scenarista Artur Miler, sa kojim je došla na medeni mesec, napušta Ujedinjeno Kraljevstvo i vraća se u SAD, pa Merilin ostaje u Klarkovom društvu.\nKritičari već hvale savršen prikaz kontrasta u filmu između zanosne Merilin na sceni i očajne Norme Džin u privatnosti. Pored Keneta Brane, koji tumači lik Lorensa Olivijea, Merlinkinog partnera u The Prince and the Showgirl, u filmu se pojavljuju i Džudi Denč, Ema Votson i Dominik Kuper. Film je premijerno prikazan na Filmskom festivalu u Njujorku pre nekoliko dana, a publika širom sveta moći će da proveri da li je režiser Sajmon Kertis uspeo da otkrije deo ličnosti slavne glumice sledećeg meseca, kada će ostvarenje započeti bioskopski život.\nGlumci: Michelle Williams, Eddie Redmayne, Kenneth Branagh, Julia Ormond, Pip Torrens, Geraldine Somerville, Michael Kitchen, Miranda Raison, Karl Moffatt, Simon Russell Beale, Toby Jones, Robert Portal, Philip Jackson, Jim Carter, Victor McGuire, Dougray Scott, Richard Attlee, Michael Hobbs, Brooks Livermore, Rod O'Grady, Dominic Cooper, Richard Clifford, Judi Dench, Zoë Wanamaker, Emma Watson, Gerard Horan, Alex Lowe, Georgie Glen, Richard Shelton, Peter Wight\nScenarista: Adrian Hodges, Colin Clark\nProducent: Kelly Carmichael, Cleone Clarke, Mark Cooper, Simon Curtis, Christine Langan, Jamie Laurenson, Ivan Mactaggart, David Parfitt, Colin Vaines, Bob Weinstein, Harvey Weinstein


R I Z I N G E R I U M: Ramirez (Feud): Ljudi ne mogu protiv sebe\nRamirez (Feud): Ljudi ne mogu protiv sebe\nDoživio sam šok kada sam prvi put čuo pjesmu i vidio spot za pjesmu "Milion Milja" benda FEUD. Predvođeni Ramirezom (Sunshine), čovjekom oštrog pera, pogleda i stava, te sa Robertom Perićem, Nikolom Panićem, Aleksandrom Nikićem, Milošem Živićem, Igorom Maleševićem i Vukom Protićem, FEUD prijete da naprave korjenite promjene na balkanskoj muzičkoj sceni, možda i društvu. Muzika i tekst su me oborili sa nogu, a nakon odgledanog videa sam u potpunosti zanijemio. Toliki profesionalizam, fokus, nedvosmislenost poruke i ozbiljnost, nisam gledao dugo, vrlo dugo, možda predugo. Uskoro je bilo jasno da je bend krenuo u organizovanu kampanju ne samo promovisanja muzike albuma koji će uskoro izaći, već i ideje koja stoji iza cijelog projekta, a kao prva stepenica, odlučili su da to bude TV Pink, stanica koja ne uživa baš najljepši status, ali suzdržite se od komentarisanja dok ne pogledate gostovanje (a ono je ovdje)\nAutor: Nikola Franquelli/Mulj\nIzbor TV Pink-a, kao stanice gdje bi se predstavili, je u početku iznenadio, i na netu je bilo rasprave oko ispravnosti ovog poteza, ali je brzo došlo iz guzice u glavu da je ta ideja potencijalno vrlo dobra. Iskreno, mišljenja sam da pored nekog omanjeg lokalnog značaja i pokazivanja stava benda, ne vidim moguće ispunjenje nekih dalekosežnijih ciljeva, ali, obzirom da se za sada radi o samo jednoj pjesmi, a uspjela je da uradi pristojnu „štetu", ko zna što budućnost krije. Da ne bih nagađao pretjerano, postavio sam par kratkih pitanja samom Ramirezu:\nŠto pokušavate da kažete/prenesete sa pjesmom "Milion Milja"?\n- Trenutni sistem vrednosti je neprihvatljiv. Da bi to promenio moraš biti svoj i misliti svojom glavom. Raditi ono što najbolje umeš i stajati iza toga 100%. U početku će se lučiti samo hormon sreće. Prvi i pravi korak ka sreći pojedinca. Kada je on srećan samo je pitanje vremena kada će to i zajednica biti. Sledeći korak je i materijalni dokaz tome, što, nesumnjiva je posledica prethodne odluke. Hteli smo da pokažemo kako su progres i svest zalutali na ovim prostorima. Bez duhovnog bogatstva nema prosperiteta. Prosperitet je sastavni deo duha i maksimalnog učinka pojedinca. Hteli smo da nazovemo stvari pravim imenom.\nDa li ta poruka ima plodnog tla gdje bi se uhvatila i izrasla u nešto realno, opipljivo?\n- Ima, svakako, ali treba vremena. Svaki prirodni zakon kao i zakon tržišne privrede ima perspektivu. To je prava realnost a ne virtuelna koja je nametnuta. Ona ima svoj rok. Ljudi su gladni, osećaju drugu realnost od ove servirane i jednostavno oni ne mogu protiv sebe. To je u prirodi čoveka da ne ide protiv sebe, a to je opet, prirodan zakon.\nŠto očekujete od gostovanja na TV Pink?\n- Da proširimo našu ciljnu grupu. Da se naša poruka što brže raširi. Tv Pink nam je ispoštovao sve naše standarde. Bez ikakvog uslova i kompromisa. Prepoznali su kvalitet i dali nam svoj auditorijum. Bili su najbrži i najekspeditivniji, što je za nas bilo neočekivano. Raširili smo poruku brzo i uspešno. Imamo sjajan odziv posle te emisije. Neki su osporavali naše gostovanje, ali to je suština naše poruke. Objasniti je tamo gde je ne razumeju i ne prihvataju. Samo tako se može omasoviti, a to je naš cilj. Još jednom se zahvaljujemo Ogiju i ekipi, kao i Tv Pinku na gostoprimstvu i poslovnosti.\nKada će album i što očekujete/spremate za budućnost?\n- Album "Svinjotaur" je već gotov. Sa njega puštamo singl po singl. Nakon trećeg singla nameravamo da pustimo na tržište ceo album. Na odgovor "kada?" - oko Nove godine. Planiramo što više live nastupa u regionu (ex Yu).\nRubrika Razgovori, Video


Društvo Autor:Tanjug16. jun. 202122:35 > 22:45\nNenad Prokić Foto: Medija centar Beograd\nU saopštenju dostavljenom medijima FDU navodi da je zbog nekih manjkavosti u procedurama i pravilnicima bio sprečen da formalno sankcioniše one koji su izvrsili dela seksualnog uznemiravanja u periodu koji je prethodio usvajanju Kodeksa profesionalne etike i pravila ponašanja Univerziteta umetnosti u Beogradu iz decembra 2019.\nNakon optužbi studentkinja Prokić odlazi sa FDU\nFDU se ograđuje od izjava Biljane Mašić, žene Mike Aleksića\nPodsećaju da su pre pet meseci na inicijativu Studentskog parlamenta formirali platformu „FDU Protiv nasilja“, kao savetodavno telo, a s namerom da se aktivno bavi prevencijom i sprečavanjem svake vrste zlostavljanja i zloupotrebe u obrazovnim procesima, a posebno problemima vezanim za seksualno uznemiravanje. Pozvali su tada, kako navode, studentkinje i studente da im se obrate ukoliko su imali bilo kakvo loše iskustvo koje ukazuje na nasilničko ili ugrožavajuće ponašanje ili smatraju da je došlo do zloupotrebe položaja u obrazovnom procesu.\nNavode i da su prijave detaljno obrađene, a jedan deo je procesuiran kroz rad Etičke komisije, uz napomenu da se pojedine prijave koje se tiču uvredljivog obraćanja još razmatraju. Napominju da nijedna prijava nije u domenu krivičnog zakonodavstva, te kažu da nije bilo potrebe za uključivenjem organa izvan fakulteta.\n„Svesni smo da problem seksualnog uznemiravanja i zlostavljanja u obrazovnim praksama mora biti jasnije adresiran, a sprečavanja takvih postupaka precizno utvrđeno i regulisano pravnim dokumentima. Zato u ovom trenutku aktivno radimo na sistemskim rešenjima u funkciji sprečavanja, kažnjavanja i prevencije svih vidova zloupotrebe u obrazovnim procesima“, poručuju sa FDU.\n„U tom procesu, kao i do sada, biće nam neophodna i dragocena pomoć studentkinja i studenata, kao i odgovornost unutar cele naše zajednice. Smatramo da je ovo izraz društvene svesti i savesti, ali i obaveza svih drugih institucija koji kreiraju našu stvarnost“, poručuju u saopštenju.\nPodsećamo, Fakultet dramskih umetnosti nedavno je osudio ponašanje profesora Nenada Prokića kog je nekoliko studentkinja optužilo za seksualno uznemiravanje. Prokić je, za Nova.rs, negirao optužbe, istovremeno najavivši povlačenje sa fakulteta.\nFDUNenad Prokićseksualno uznemiravanje


Miljan Govedarica prvo pojačanje Zvijezde 09\nFoto: FK Zvijezda09 / RAS Srbija\nOdmah po završetku jesenjeg dela sezone uprava Zvijezde 09 je počela sa dovođenjem pojačanja za prolećni deo, a klub iz Etno sela Stanišići pojačao je krilni napadač Miljan Govedarica koji je nosio dres Slavije.\nPredsednik Zvijezde 09 Boris Stanišić i Miljan Govedarica\nBrzonogi fudbaler poseduje veliko premijerligaško iskustvo koje će sigurno biti od koristi tokom prolećnog dela šampionata kada će biti rešeno pitanje putnika u Premijer ligu BiH, što je jedini cilj njegovog novog kluba.\n- Veoma brzo sam se dogovorio sa čelnim ljudima Zvijezde 09 i nadama se da ću na proleće pružiti puni doprinos u osvajanju titule. Imao sam nekoliko ponuda iz Premijer lige BiH, ali su mi se ambicije poklopile sa ambicijama kluba iz Etno sela Stanišići koji želi da naredne sezone zaigra u elitnom rangu i postane stabilan premijerligaš. Želim da se zahvalim ljudima iz Slavije na razumevanju, jer sam u prvom delu sezone sigurno pomogao u dobrim igrama kluba i nadam se da će u nastavku ekipa ispuniti sve zacrtane ciljeve. Znam šta se u novom klubu od mene očekuje, pa se nadam da ću se veoma brzo uklopiti u ekipu. Dosta novih saigrača poznajem i siguran sam da uz još par kvalitetnih pojačanja u toku zimske pauze možemo do prvog mesta – rekao je Govedarica.\nPrdsednik Zvijezde 09 Boris Stanišić nakon dolaska Miljana Govedarice u redove njegovog kluba je istakao da će tokom zimske pauze biti dosta promena u igračkom kadru, ali i stručnom štabu.\n- Mi imamo jasan cilj i to je plasman u Premijer ligu BiH, a igrači poput Miljana Govedarice mogu da donesu prevagu u borbi za titulu. Već smo u pregovorima sa još nekoliko igrača, dok je izvesno da ćemo se nekim igračima zahvaliti na saradnji. U poslednja četiri jesenja susreta ekipu je sa klupe vodio Aleksandar Jović koji je bio prelazno rešenje, međutim izvesno je da on neće na proleće biti šef stručnog štaba. U narednih par dana biće puno jasnija situacija oko novog trenera, ali i nekih igrača koji će u klub doći kao pojačanja – zaključio je Stanišić.\nPOJAČANJE Fudbalski klub Borac predstavio četiri nova igrača\nŠtoper Darko Zec pojačao Radnik\nSavić: Priželjkujem novi gol\nPredragović strelac i asistent u pobedi Celja


Ebriphon - Christine Hinterkörner i Patrik Huber (AT) • Rijeka 2020 Group 42 CopyGroup 35Group 42Group 42 Copy 3Group 34Group 42 Copy 2\n2. srpnja – 31. kolovoza 2020. // Molo longo\nBuka postaje glazba. Elektro-akustičnu simfoniju koju se može poslušati u sklopu zvučne instalacije na Molo longu pored obnovljenih lučkih dizalica, izradili su austrijski umjetnici Christine Hinterkörner i Patrik Huber, u sklopu projekta Ebriphon, kojega provodi Grad Bakar, uz podršku Linz Export 2018, Austrijskog kulturnog foruma u Zagrebu i Federalnog ministarstva Republike Austrije. Instalacija je postavljena u sklopu programskog pravca Slatko i slano.


Hotel Nikko Naha Grand Castle Naha, hotel Јапан. Ograničeno trajanje ponude!\nProverite cene i raspoloživost za Hotel Nikko Naha Grand Castle: Datum dolaska :\nHotel Nikko Naha Grand Castle - Opis\nNikko Naha Grand Castle pronaći ćete sve usluge, a posebno: Restoran, Room Service, Sobe za nepušače, Poslovni centar. Kategorija mu je četiri zvezdice, a stil Luksuzan.Pozicija ovog hotela je severoistok za grad Naha, a nalazi se u ulici 1-132-1, Shuriyamakawa-cho, na samo 9 minuta kolima od centra grada.Ovaj hotel pruža i posebne pogodnosti, kao što je na primer: pogodno za osobe u invalidskim kolicima.Deo je lanca Nikko Hotels International.Ima brzu internet konekciju.Ukoliko želite da idete na aerodrom, Naha je udaljen 6 kilomet(a)ra od hotela, odnosno oko 13 minuta kolima.Uživajte u pogodnostima koje ovaj hotel pruža, kao što je na primer sauna.\nHotel Nikko Naha Grand Castle tip(ovi):\nHotel Nikko Naha Grand Castle sadržaji i usluge\nBeÅ¾iÄni internet(Pronađite hotel sa Pristup internetu za Naha-shi)\nStil ovog hotela za grad Naha je Porodičan, a kategorija dve zvezdice. U njemu ćete naći razne usluge, kao što su: n.a..Na 9 minuta kolima udaljenosti od centra, ovaj hotel u ulici 1-69-3 Yamakawa sa 417 m -\nU hotelu Okinawa Miyako Hotel pronaći ćete sve usluge koje treba da ima hotel kategorije četiri zvezdice za grad Naha: Restoran, Room Service, Bar, Recepcija otvorena 24 sata, Poslovni centar, Perioni\nPozicija ovog hotela je jugozapad za grad Okinawa, a nalazi se u ulici 40 Matsugawa Naha-shi, na samo 32 minuta kolima od centra grada.Stil hotela Okinawa Miyako Hotel je Luksuzan, a pruža pun komfor 1,4 km -\nNa 7 minuta kolima udaljenosti od centra grada, ovaj hotel se nalazi u ulici Omoromachi 4-17-27, a pozicija mu je severoistok za grad Naha. Sve to ga čini idealnim za otkrivanje grada i okoline.Stil o\nU hotelu Toyoko Inn Naha Omoromachi Ekimae pronaći ćete sve usluge koje treba da ima hotel kategorije dve zvezdice za grad Naha: n.a.. Stil ovog hotela je Porodičan.Na 6 minuta kolima udaljenosti od c\nStil ovog hotela za grad Naha je Porodičan, a kategorija tri zvezdice. U njemu ćete naći razne usluge, kao što su: n.a..Nalazi se u ulici Omoromachi 4-3-8 , pozicija mu je severoistok za grad Naha, a 1,6 km -\nStil ovog hotela za grad Naha je Povoljan, a kategorija tri zvezdice. U njemu ćete naći razne usluge, kao što su: Televizija, Klimatizovano.Pozicija ovog hotela je severoistok za grad Naha, a nalazi s\nNa 5 minuta kolima udaljenosti od centra grada, ovaj hotel se nalazi u ulici Asato 2-8-8, a pozicija mu je severoistok za grad Naha. Sve to ga čini idealnim za otkrivanje grada i okoline.U hotelu Best\nStil hotela Hotel Sun Queen je Porodičan, a pruža pun komfor i usluge kao što su: n.a.. Na 5 minuta kolima udaljenosti od centra grada, ovaj hotel se nalazi u ulici Asato 2-4-2-1, a pozicija mu je sev


Hakeri ukrali 23.2 miliona Ripple valute čija je vrijednost oko 9,5 miliona dolara\npetak, 07 jun 2019 19:45\nHakeri su sa GateHub servisa za kriptovalute ukrali 23.2 miliona Ripple valute (XRP), čija je vrijednost približno 9,5 miliona dolara.\nKompanija je priznala da je otkriven sigurnosni propust, a nezvanična istraga ukazuje da je oštećeno između 80 i 90 korisnika ovog servisa.\nPrema preliminarnim rezultatima istrage, izgleda da je za hakerski napad upotrebljen propust u API-ju, mada još uvijek nije utvrđen tačan način kako je to urađeno. Za sada se zna da je detektovano naglo povećanje broja API poziva u kratkom periodu (sa validnim pristupnim tokenima), koji su došli sa malog broja IP adresa. Ali to ne objašnjava kako su napadači bili u mogućnosti da prikupe druge informacije potrebne da se dekriptuju tajni ključevi oštećenih korisnika, prenosi PC Press.\nIzvještaj o napadu objavila je XRP Forensics, zajednica XRP korisnika koja radi na preventivi i sprečavanju prevara na XRP Ledger-u. Oni su otkrili da su se sumnjive transakcije slivale na 12 XRP adresa, na koje su hakeri najvjerovatnije prebacivali ukradena sredstva.\nGateHub je obavijestio nadležne organe vlasti i obećao je da će izdati zvanično saopštenje nakon što se završi interna istraga o ovom slučaju.\nViše iz ove kategorije « Poginuli profesor matematike, njegove supruga i kćerka u teškoj saobraćajnoj nesreći kod Sarajeva Umalo sudar ruskog i američkog ratnog broda »


Život udvoje (1)\nKrstarica 11. juna 2011. 00:00\nOna se satima sprema za zajednički izlazak, a on uvek ostavlja haos u kupatilu… U početku uopšte ne primećujete mane, kasnije vam one ne smetaju previše, ali kako vreme prolazi, sve ste manje spremni da opraštate i najmanju sitnicu koju pre toga niste ni primećivali. Tako uvek biva sa zajedničkim životom. Izluđuju vas tuđe greške i retko prihvatate objašnjenja. Razloga za svađu uvek ima bezbroj i vaš zajednički život lako se može pretvoriti u pravi mali rat ili pakao beskonačnih rasprava i svađa. A potrebno je samo malo tolerancije i kompromisa.\nIpak, prvo treba da otkrijete otkud tolika netrpeljivost i nespremnost da se kompromis napravi. U većini slučajeva to je znak da između partnera postoji neko dublje nezadovoljstvo koje nisu u stanju da izraze na drugi način. Besmislene svađe oko toga na koga je red da baci đubre ili prošeta kućnog ljubimca i rasprave o vašem odlasku na fudbalsku utakmicu ili njenom kafenisanju s komšinicama samo su izgovor, neka vrsta paravana, za prave probleme koji opterećuju vezu.\nSvađe zbog sitnica su izduvni ventil za sav nakupljeni gnev i bes koji tinja u vama. Stoga bi valjalo da imate više strpljenja kako biste pokazali više razumevanja za tuđe mane. Suština je, dakle, u tome da se bude popustljiviji. To je lep gest koji partnere nagoni da budu pažljiviji jedno prema drugom kako bi se pokazalo veće razumevanje prema tuđim potrebama, a onda se sva načela zbog kojih je ranije dolazilo do sukoba pretvaraju u pozitivna osećanja.\nBez malo strpljenja i tolerancije neke situacije se lako pretvaraju u burne svađe. Nju nervira to što ostavljate otvorenu pastu za zube nemarno bačenu na ivicu lavaboa. Zašto je uvek pritisnete po sredini i ne zatvorite na kraju? Zar se posle dve godine zajedničkog života ne može zapamtiti jedna tako jednostavna stvar?


Vesti - 28/29.12.2019. - Nezavisni sindikat prosvetnih radnika Vojvodine\nVesti – 28/29.12.2019.\nMinistarstvo: Hakeri otežavaju rad elektronskog dnevnika\nTokom ponedeljka i utorka urađeno je proširenje hardverske infrastrukture elektronskog dnevnika, kao i rekonfigurisanje sistema, a uvidom u logove u kojima se zapisuju informacije o radu sistema utvrđeno je da je u čitavom periodu sistem kontinuirano bio dostupan. Moglo je samo da se desi da je u toku izvođenja tih operacija odziv sistema bio nešto slabiji, potvrđeno je Tanjugu u Ministarstvu prosvete, nauke i tehnološkog razvoja, povodom medijskih napisa da prethodnih dana “roditelji nisu mogli da vide ocene đaka, a nastavnici da ih upišu”.\nSigurnost sistema i bezbednost podataka ni u jednom trenutku ne dovode se u pitanje, uprkos napadima kojima smo svedoci poslednjih nekoliko dana, možda i mesec, a koji samo kratkotrajno otežaju upotrebu sistema esDnevnik, kažu u ministarstvu. “Ti napadi su tipa DDoS, kada hakeri, zloupotrebljavajući veliki broj računara koje su prethodno zarazili virusima, generišu enormno veliku količinu mrežnog saobraćaja ka serverima na kojima esDnevnik funkcioniše, čime se uspori odziv sistema, odnosno vreme od trenutka kada korisnik zatraži učitavanje podataka do trenutka kada mu se vrate traženi podaci”, navode u ministarstvu, uz napomenu da je ovakve napade veoma teško preduprediti, ali se od njih može relativno lako zaštititi, čime se sistem vraća na raspolaganje njegovim korisnicima.\nKako ističu u Ministarstvu prosvete, nauke i tehnološkog razvoja, problem u vezi pristupa esDnevniku može da bude prouzrokovan i problemima koji nemaju veze sa funkcionisanjem esDnevnika, poput kratkotrajnih prekida internet saobraćaja sa strane korisnika ka čitavom internetu ili delu interneta na koji je povezan esDnevnik. “To, svakako, nije u našoj nadležnosti. Imajući u vidu kvalitet infrastrukture i softverskog rešenja esDnevnika, koji zajedno obezbeđuju veoma visoku dostupnost sistema, možemo zaključiti da većina retkih problema u pristupu esDnevniku pretežno potiče zbog uzroka čije otklanjanje nije u našoj nadležnosti, niti našeg izvođača za esDnevnik”, zaključuju u ministarstvu.\nNagrada “Dr Zoran Đinđić” za troje mladih naučnika\nIstraživač saradnik na Prirodno-matematičkom fakultetu Univerziteta u Novom Sadu Snežana Papović je ovogodišnji dobitnik prve nagrade “Dr Zoran Đinđić” za mladog naučnika i istraživača. Pošto je Odbor Fonda “Dr Zoran Đinđić” usvojio predlog da se od ove godine nagrađuju troje mladih naučnika i istraživača, na svečanosti u Rektoratu novosadskog Univerziteta druga nagrada je dodeljena docentu na Tehnološkom fakultetu u Novom Sadu Branimiru Pavliću, a treća asistentu na Medicinskom fakultetu Nebojši Pavloviću. Ovo je 16. godina od kako se u Vojvodini, u organizaciji Univerziteta u Novom Sadu, mladim stručnjacima dodeljuje priznanje “Dr Zoran Đinđić”. Generalni pokrovitelj nagrada je Pokrajinski sekretarijat za visoko obrazovanje i naučnoistraživačku delatnost. “Sve moramo učiniti da naša budućnost bude zasnovana na realnoj osnovi, viziji u kojoj prosečnost neće imati takvu glasnost kao što možda danas ima”, istakao je prilikom dodele priznanja pokrajinski sekretar za visoko obrazovanje i naučnoistraživačku delatnost Zoran Milošević. Čestitajući nagrađenima, Milošević je istakao da se “danas promoviše stvaralaštvo mladih koji su vrednim radom, posvećenošću i natprosečnošću pokazali kvalitet akademske zajednice, kao i viziju društva koju je zacrtao Zoran Đinđić”.\nNa svečanosti održanoj u četvrtak 26. decembra uručena je i nagrada “Najbolji student Univerziteta u Novom Sadu” u školskoj 2018/2019. godini Želimiru Trišiću koji je sa desetkom završio osnovne akademske studije mehatronike na Fakultetu tehničkih nauka. Pored ovih priznanja, na svečanosti je prvi put uručena nagrada “Student generacije”, čiji su dobitnici najbolji diplomci Univerziteta u oblastima prirodno-matematičkih, tehničko-tehnoloških, društvenih, humanističkih i medicinskih nauka, kao i umetnosti.\nBeočin: Cementara donira 420.000 € za prevoz učenika, stipendije i dr.\nPredsednik Opštine Beočin Mitar Milinković i generalni direktor “Lafarge-BFC” Dimitrije Knjeginić potpisali su “Sporazum o saradnji” prema kojem će cementara u naredne dve godine uložiti u projekte u beočinskoj opštini 420.000 evra. Tim novcem biće finansirani prevoz učenika osnovnih i srednjih škola i studenata, stipendije za najbolje učenike i studente, stvaranje uslova za normalan rad 22 sportska kluba sa više od 1.000 registrovanih sportista, kao i nabavka opreme i investiciono održavanje osnovnih škola. Zahvalivši se na donaciji, prvi čovek Opštine Beočin Mitar Milinković je naveo da je “Beočinska fabrika cementa” kroz svoju dugu tradiciju oduvek bila nerazdvojivi deo lokalne zajednice i najznačajniji partner u svim razvojnim projektima.\n“Ovim sporazumom dodatno ćemo ojačati našu saradnju, a dobrobit od takve saradnje imaće svi građani Beočina. Za naredne dve godine prioritet su nam projekti koji će trajno doprineti zadovoljenju socijalnih, obrazovnih i zdravstvenih potreba zajednice. Uspeh se ne meri samo dobrim poslovnim rezultatima, već i odgovornošću prema zajednici u kojoj poslujemo”, zaključio je Dimitrije Knjeginjić.\nNovogodišnji koncert Univerziteta u Novom Sadu\nNovogodišnji koncert Univerziteta u Novom Sadu održan je u petak s početkom u 19 časova, u amfiteatru zgrade Rektorata Univerziteta u Novom Sadu. Na koncertu su nastupili Orkestar harmonika Akademskog kulturnoumetničkog društva Univerziteta u Novom Sadu “Sonja Marinković”, pod upravom dirigenta i umetničkog rukovodioca Gorana Penića. Program koncerta obuhvatio je dela Skarlatija, Vivaldija, Bramsa, Vilijamsa, Hristića, Montija, Stravinskog, Bartoka i Štrausa. Ulaz na koncert je bio besplatan.\nOrkestar harmonika AKUDUNS-a “Sonja Marinković” je osnovan davne 1951. godine i jedan je od prvih stao u borbu za koncertnu emancipaciju harmonike na prostorima bivše Jugoslavije. Ansambl se ubraja u vodeće i najtrofejnije u našoj zemlji i u svetu. U svojoj dugoj tradiciji i bogatoj koncertnoj delatnosti, repertoar su činila dela-transkripcije poznatih svetskih kompozitora: Mocarta, Bramsa, Dvoržaka, Lista, Čajkovskog i drugih, a zatim i savremena dela domaćih kompozitora: R. Bručija, P. Ozgijana, K. Kromholca, B. Bjelinskog. S. Šuklara, S. Divjakovića i V.R. Ploca, koji su ih posvetili upravo ovom orkestru.\nSedam decenija dečijeg bibliotekarstva u Somboru\nU godini jubileja, 160 godina rada Gradske biblioteke „Karlo Biljelicki“ u Somboru, prigodnom izložbom koja prati razvoj dečijeg bibliotekarstva, obeleženo je i 70 godina postojanja i rada dečijeg odeljenja, jednog od prvih dečijih odeljenja osnovanih posle drugog svetskog rata na prostoru tadašnje Jugoslavije. Preko 30.000 naslova dečijih knjiga, igraonice, dečiji časopisi, i čitalačke radionice samo su deo sadržaja koji Dečije odeljenje somborske gradske biblioteke nudi svojim najmlađim čitaocima. „Volim da čitam neke biografije i o istoriji. Dolazim često i kad me nešto zainteresuje a najviše mi se svidela biografija Marije Kiri koju sam čitala leto”, ispričala je Milica Vulović Selihar, učenica IV razreda OŠ „Avram Mrazović“ Somboru.\nTokom godine, pozajmno odeljenje dečije biblioteke upiše oko 1400 čitalaca kako aktuelne školske lektire tako i novih dečijih izdanja. Svi programi na Dečijem odeljenju organizovani su u svrhu promocije knjige i afirmacije čitanja. „Pokušavamo, kako bibliotekarke na dečijem odeljenju tako i svi zajedno da, i predškolce i školce, ali i mlade roditelje da na neki način motivišemo da čitaju svojoj deci od rođenja, da shvate koliko je to važno jer će ta deca danas-sutra, kada budu stariji, tu naviku čitanja od svojih roditelja preneti i preuzeti”.\nPrvi knjižni fonda pre 70 godina imao je svega 300 knjiga a danas dečije odeljenje čini nov, uređen prostor, internet kutak, savremena čitaonica i sala za dečije radionice. „Mi smo od 2000. godine ušli u svet digitalizacije, kodirali smo sve naše knjige, elektronizovali smo pozajmicu, u taj svet smo ušli vrlo brzo i među prvim bibliotekama u Srbiji, tako da smo mi po mnogo čemu ugledni, ogledni i vodeći“, istakla je Anđelija Pruginić, bibliotekarka i autorka izložbe „Jubilej u jubileju, 70 godina Dečjeg bibliotekarstva“. Izložbom „Jubilej u jubileju, 70 godina Dečjeg bibliotekarstva“, na desetak panao ispraćen je razvoj bibliotekarstva za najmlađe, sa kojom je somborska gradska biblioteka Karlo Bijelicki, zaokružila godinu jubileja – 160 godina svog postojanja.\nNajbolji na bilbordima: Dejan Gjer\nDejan Gjer od ove akademske godine student je na Smeru računarskih nauka na Prirodno-matematičkom fakultetu Univerziteta u Novom Sadu, ali je ove godine, a prošle školske, kao učenik Gimnazije „Jovan Jovanović Zmaj” bio izabran za đaka generacije. Osim tog priznanja, u prošloj školskoj godini osvojio je prvu nagradu na republičkom finalu matematičkog takmičenja „Misliša”, drugu nagradu na Matematičkoj olimpijadi, kao i treću nagradu na Državnom takmičenju iz fizike. – Prerano mi je da sada govorim šta će biti dalje i u kojem ću smeru otići, ali znam da me trenutno najviše interesuju računarske nauke – navodi Dejan Gjer. – Sada mi je zanimljiva primena matematike u programiranju i informatici. Voleo bih da se bavim naučno-istraživačkim radom.\nCrveni krst obradovao mališane u vršačkim selima\nNakon što je obradovao mališane i njihove porodice u gradu, Crveni krst Vršac je podelio paketiće i u vršačkim selima. Mi smo sa njima bili u Pavlišu. Crveni krst Vršac i ove godine se pobrinuo da prazničnu atmosferu zaista osete i porodice korisnika programa narodne kuhinje i socijalno ugroženi stanovnici. Još uvek se, nažalost, lošije živi u selima, pa su posebno emotivni susreti ovih mališana sa Deda Mrazom. Nakon pesme i igre, usledila je i dodela paketića, a uprkos hladnom vremenu svi su strpljivo čekali da prozovu njihovo ime. “Mi živimo od socijalne pomoći, i ovo nam puno znači, to je radost za našu decu, za našu unučad, za sve nas sirotinju koji živimo od socijalne pomoći i narodne kuhinje”, kaže Esma Radosavljević. Dragi Stojkov dodaje da jako voli praznike, i da mu je baš drago što je i on dobio paketić. Paketići za korisnike narode kuhinje obezbeđeni su zahvaljujući donatoru Crvenog krsta, a dodatni slatki paketi za višečlane porodice kroz akciju u koju su se uključili brojni privrednici.\n“Uglavnom su to slatki paketi kako bismo ozarili što više lica, i obradovali i starije građane i naše mališane. Obezbedili smo paketiće za sve porodice korisnike narodne kuhinje, to je 190 porodica, one koje imaju više od pet članova dobijaju dodatni paket, a one koje imaju više od deset članova po tri paketa”, navodi sekretarka Crvenog krsta Vršac Suzana Cvetanović. Ovaj praznični karavan Crvenog krsta obišao je 12 vršačkih sela, a Deda Mraz je pozvao sve ljude da neguju toleranciju i ljubav, sledeći njegov primer. “Deda Mraz dolazi iz daleka, i deli poklone i onima koji su bele, crne, ili žute rase, bez razlike. Svoj deci sveta delim pakete. Srećni praznici svima, i malima i velikima”, poručuje Deda Mraz. https://www.youtube.com/watch?v=Dm4vimWme-I&feature=emb_logo\n“Edukons”: Šestoj grupi polaznika dodeljene diplome\nŠestoj grupi polaznika specijalistčkog programa “Upravljanje regionalnim razvojem kroz EU fondove“, nakon višemesečne obuke, svečano su dodeljene diplome na Univerzitetu “Edukons“. U ovogodišnjem ciklusu specijalističkog programa, teorijsko i praktično znanje o pisanju projekata, stekla su 42 polaznika iz javnih preduzeća, ustanova kulture i obrazovanja, kao i nevladinog sektora. “Zadovoljan sam jako, bila je onako dobra dinamika, interaktivna predavanja, uglavnom i više nego što sam očekivao”, rekao je Nenad Krsmanović, student doktorskih studija na Prirodno-matematičkom fakultetu, Novi Sad. “Ono čime ću da se bavim u životu jeste pisanje projekata, pošto sam završila fakultet, doktorirala, taj ciklus svog života završila. Shvatila sam da ono što jeste naša budućnost je pisanje evropskih projekata”, rekla je Tatjana Jezdimirović, Fakultet za sport i fizičko vaspitanje.\nStatistike Fonda za evropski razvoj pokazuju da oko 65% polaznika programa aktivno učestvuje u pisanju i implementaciji evropskih projekata, što je važno za njihov dalji profesionalni razvoj, ne samo u Srbiji, nego i šire. “Nadamo se da će proces pridruživanja Srbije Evropskoj uniji da se ubrza i u tom momentu sam potpuno siguran da će mogućnosti da se prošire. Iz tog razloga mislim da je ovde stečeno znanje dragoceno za sve one koji su uložili lični napor da pohađaju ovaj veoma zahtevan kurs”, rekao je Ištvan Pastor, predsednik Skupštine AP Vojvodine. “Ovaj program, realizovao se u okviru 4 modula, kroz 23 naučne discipline, takođe, imali su priliku da se upoznaju sa teorijskim delom, ekonomije, prava i politike EU. Ono što je još značajnije jeste onaj praktični deo, gde su imali prilike da se upoznaju i na terenu sa uspešnim primerima prakse”, rekla je Vidosava Enderić, direktorka Fonda evropski poslovi, AP Vojvodine.\nS obzirom na to da se priprema novi budžetski plan od 2021. do 2027. Fond će nastaviti svoje aktivnosti u istom smeru, nastavkom obuke za sedmu generaciju polaznika. https://www.youtube.com/watch?v=xguez5atWYk&feature=emb_logo\nSavetovalište za pomoć mladima u Zrenjaninu\nU Centru za socijalni rad u Zrenjaninu od skoro radi savetovalište za adolescente. Radnici ovog centra počeli su da obilaze zrenjaninske škole, kako bi mladima pomogli i olakšali razvojnu fazu adolescencije. Kakve su reakcije srednjoškolaca na stručnu pomoć? https://www.youtube.com/watch?v=e-CZxt8acZY&feature=emb_logo\nSombor: Povećane cene boravka u predškolskom\nGradsko veće Sombora je na 188. zasedanju je usvojilo predlog rešenja o utvrđivanju ekonomske cene programa vaspitanja i obrazovanja po detetu u PU Vera Gucunja za 2020. godinu. Nadležni su podsetili da pojedinačno učešće korisnika u mesečnoj ekonomskoj ceni programa vaspitanja i obrazovanja po detetu iznosi 20 odsto od utvrđene cene programa, kao i da se za dane odsustva plaća 50 odsto od utvrđenog dnevnog iznosa. Gradsko veće je prihvatilo predlog po kome će cena za celodnevni boravak dece – jasleni i obdanišni program iznositi 16.903 dinara, dok će celodnevni boravak dece u pripremno-predškolskom programu koštati 14.642 dinara. Poludnevni boravak dece u pripremno-predškolskom programu naplaćivaće se 6.191 dinar. Inače do sada je ekonomska cena celodnevnog boravka bila 13.725 dinara. Nadležni su saopštili da će mesečni iznos koji se priznaje kao osnov za obračun dela troškova boravka dece u privatnoj predškolskoj ustanovi biti 16.903 dinara.\nRoditelji će za celodnevni boravak dece u vrtićima PU Vera Gucunja, od 3. januara, u proseku izdvajati oko 600 dinara više nego do sada. Cena poludnevnog boravka povećana je za oko 250 dinara, na 1.238 dinara mesečno. Članovi Gradsko veća su na ovom zasedanju usvojili i nacrt odluke o ustanovljenju javnih priznanja grada Sombora. Kako je predviđeno gradskim statutom dodeljivaće se Oktobarska nagrada, Povelja grada, Povelja Počasni građanin i Povelja ambasador grada Sombora. Javna priznanja se dodeljuju organizacijama i građanima za značajna ostvarenja u privredi, nauci, umetnosti, sportu, obrazovno vaspitnom radu i drugim društvenim oblastima koje doprinose razvoju Sombora, njegovom napretku i prosperitetu.\nPosle 20 godina u Prištini izdata knjiga na srpskom jeziku\nPosle 20 godina, u Prištini je izdata knjiga na srpskom jeziku. Radi se o zborniku radova učenika srednjih škola, koji je izdao Srpski kulturni centar, a finansiralo Ministarstvo kulture i informisanja Srbije. https://www.youtube.com/watch?time_continue=1&v=8ZJWZw-Q_b8&feature=emb_logo\nVremeplov: Počela da izlazi “Bosanska vila”\nU Sarajevu je na današnji dan 28. decembra 1885. godine godine počeo da izlazi srpski književni list “Bosanska vila”, časopis “za zabavu, pouku i književnost”, koji je tri decenije snažno uticao na jačanje nacionalne svesti Srba i otpor austrougarskoj okupaciji Bosne i Hercegovine. Do 1887. uređivao ga je Nikola Šumonja, a potom do zabrane 1914. Nikola Kašiković.\nVremeplov: Prvi nuklearni reaktor u Jugoslaviji\nNa današnji dan 28. decembra 1959. godine u Vinči kod Beograda pušten je u rad prvi nuklearni reaktor u Jugoslaviji.\nVremeplov: Ubio se Jesenjin\nRuski pisac Sergej Aleksandrovič Jesenjin ubio se 28. decembra 1925. godine. Jedan od najvećih i najomiljenijih pesnika Rusije. Bio je razbarušen boemski tip i živeo je veoma intenzivno, samoubistvo je izvršio u tridesetoj godini. Uticao na generacije pesnika, ne samo ruskih. Dela: zbirke pesama “Zadušnice”, “Ispovest mangupa”, “Triptih”, “Stihovi skandalista”, “Sovjetska Rusija”, “Persijski motivi”, pripovetka “Urvina”, poema “Ana Snjegina”, dramska poema “Pugačov”. Postoje sumnje da je iza njegove smrti stajala sovjetska tajna policija.\nVremeplov: Održana prva filmska projekcija\nU pariskom restoranu “Gran kafe” braća Luj i Ogist Limijer organizovali su na današnji dan 28. decembra 1895. godine prvu filmsku projekciju. Prve “pokretne slike” bili su kratki dokumentarni filmovi o izlasku radnika iz fabrike, železničkoj stanici s putnicima i vozom koji juri. Predstava je oduševila publiku i smatra se datumom rođenja kinematografije. Jedan novinar je tada zabeležio da je to “nesumnjivo najčudniji izum u našoj epohi”.\nVremeplov: Umro Teodor Drajzer\nAmerički pisac Teodor Drajzer, beskompromisan kritičar američkog društva umro je 28. decembra 1945. godine Njegov prvi roman “Sestra Kari” zabranjen je 1900. i potom je desetak godina bio prinuđen da se izdržava pisanjem za ilustrovane, zabavne i modne listove. Smatrao je da spasenje sveta leži u socijalizmu i pred kraj života postao je član Komunističke partije SAD. Ostala dela: romani “Dženi Gerhard”, “Finansijer”, “Titan”, “Stoik”, “Genije”, “Američka tragedija”, “Tragična Amerika”, “Vredi li Amerika da se spase”.\nVremeplov: Vratio se Dubček\nBivši prvi sekretar Komunističke partije Aleksandar Dubček izabran je na današnji dan 28. decembra 1989. godine za predsednika parlamenta Čehoslovačke, vrativši se nakon dve decenije na političku scenu. Glavni inspirator i vođa “Praškog proleća” smenjen je nakon intervencije Varšavskog pakta u Čehoslovačkoj 1968.\nVremeplov: Umro Moris Ravel\nNa današnji dan 28. decembra 1937. godine umro je francuski kompozitor Žozef Moris Ravel, jedan od najistaknutijih predstavnika francuskog impresionizma. Oslanjao se na klasično francusko muzičko nasleđe, ali se inspirisao i španskom muzikom i džezom. Virtuozni pijanista i dirigent, održavao je koncerte širom Evrope i SAD. Dela: opera “Sat Španije”, balet “Dafne i Kloe”, orkestarska kompozicija “Bolero”, klavirski ciklusi “Ogledala”, “Gaspar noći”, “Kuprenov grob”, “Sonatina” za klavir, mnoštvo solo pesama, uglavnom na stihove francuskih simbolista.\nVremeplov: Vudro Vilson\nNa današnji dan 28. decembra 1856. godine rođen je američki državnik Vudro Vilson, predsednik SAD od 1913. do 1921, prethodno univerzitetski profesor i rektor kao i guverner Nju Džersija, dobitnik Nobelove nagrade za mir 1919. godine. Dva puta je vojno intervenisao u Meksiku, okupirao je Haiti i Dominikansku republiku. Pristupio je Antanti i 1917. uveo SAD u Prvi svetski rat protiv Centralnih sila. Zalagao se za vojnu intervenciju protiv boljševika, od čega je ubrzo odustao. Posle okončanja rata odigrao je značajnu ulogu na Versajskoj mirovnoj konferenciji, čije su odluke umnogome bile rezultat njegovog mirovnog plana od “14 tačaka”. Učestvovao je u stvaranju Društva naroda, ali je Senat SAD odbio da ratifikuje Versajski mirovni ugovor, posle čega su SAD ostale van prve svetske organizacije, prethodnice UN.\nVremeplov: Inflacija u SRJ 19.810,20 odsto\nInflacija u SR Jugoslaviji postigla je na današnji dan 28. decembra 1992. godine svetski rekord – 19.810,20 odsto za 1992. godinu.\nFrancuski inženjer Aleksandar Gistav Ajfel, graditelj kule u Parizu nazvane njegovim imenom umro je na današnji dan 28. decembra 1923. godine. Bio je specijalista za čelične konstrukcije i mostove i među prvima je primenio pneumatsku gradnju temelja velikih mostova.\nVremeplov: Rođen Artur Edington\nNa današnji dan 28. decembra 1882. godine rođen je engleski astronom i matematičar Artur Stenli Edington, direktor Opservatorije u Kembridžu i predsednik Međunarodne astronomske unije od 1938. do smrti 1944. Bavio se strukturom unutrašnjosti zvezda i njihove atmosfere, pulsacijom zvezda, međuzvezdanom materijom, kretanjem i rasporedom zvezda u našoj galaksiji. Organizovao je prvu eksperimentalnu proveru teorije relativiteta Alberta Ajnštajna za vreme potpunog pomračenja Sunca 1919. i uspeo je da utvrdi teorijski predviđeno skretanje svetlosnog zraka u gravitacionom polju Sunca.\nVremeplov: Vilijam Gledston\nVilijam Juart Gledston, četiri puta premijer Velike Britanije između 1868. i 1894. godine rođen je na današnji dan 29. decembra 1809. godine. Poznat po političkim i socijalnim reformama, smatra se jednim od najvećih britanskih državnika. Legalizovao je 1871. radničke sindikate i 1884. izvršio tzv. treću parlamentarnu reformu.\nVremeplov: Umro Filip Višnjić\nNa današnji dan 28. decembra 1835. godine umro je Filip Višnjić, slepi pesnik-guslar, Srbin iz Bosne, koji je opevao sve značajnije događaje iz Prvog srpskog ustanka. Vuk Karadžić je 1815. zapisao mnoge njegove pesme, među kojima su najpoznatije “Početak bune na dahije” i “Boj na Mišaru”.\nVremeplov: Rođen Dobrica Ćosić\nSrpski pisac Dobrosav (Dobrica) Ćosić rođen je 29. decembra 1921. godine. Smatra se jednim od najvećih srpskih pisaca druge polovine 20. veka (“Deobe”, “Koreni, “Vreme smrti”, “Otpadnik, “Vernik”, “Stvarno i moguće”. Bio je prvi predsednik Savezne Republike Jugoslavije od juna 1992. Smenjen je u junu 1993, na inicijativu Srpske radikalne stranke. Bio je istaknuti član Saveza komunista Srbije do maja 1968, kada je dosao u sukob sa politkom SKJ po nacionalnom pitanju, smatrajući da su Srbi ugroženi u jugoslovenskoj federaciji.\nVremeplov: Umro Miroslav Krleža\nNa današnji dan 29. decembra 1981. godine umro je hrvatski književnik Miroslav Krleža, jedna od najznačajnijih ličnosti u kulturno-književnim zbivanjima 20. veka na jugoslovenskom prostoru. Od 1950. bio je na čelu Jugoslovenskog leksikografskog zavoda i glavni i odgovorni urednik Enciklopedije Jugoslavije. Njegov obimni književni opus obuhvata poeziju, romane, pripovetke, drame i eseje (“Hrvatski bog Mars”, “Povratak Filipa Latinovića”, Gospoda Glembajevi”, “U agoniji”).\nVremeplov: Smenjen premijer Panić\nSavezna skupština izglasala je 29. decembra 1992. godine nepoverenje prvoj vladi SR Jugoslavije i smenila sa mesta premijera srpskog biznismena iz SAD Milana Panića. Za vršioca dužnosti premijera imenovan je potpredsednik vlade Radoje Kontić. Smenjivanje Panića usledilo je nakon njegovih sukoba s predsednikom Srbije Slobodanom Miloševićem oko sprovođenja mirovne politike prema bivšim jugoslovenskim republikama.\nVremeplov: Havel izabran za šefa države\nParlament Čehoslovačke izabrao je na današnji dan 29. decembra 1989. godine za šefa države češkog pisca Vaclava Havela, dugogodišnjeg disidenta pod komunističkim režimom, koji je kao “državni neprijatelj” proveo pet godina u zatvoru. Havel je nasledio Gustava Husaka koji je prethodno pod pritiskom javnosti podneo ostavku.\nVremeplov: Ubijen Tomas Beket\nNadbiskup Tomas Beket ubijen je na današnji dan 29. decembra 1170. godine po nalogu engleskog kralja Henrija II pred oltarom Kenterberijske katedrale. Ranije blizak kraljev prijatelj i kancelar do izbora za nadbiskupa 1162, usprotivio se nameri Henrija II da ograniči crkvenu vlast i odbio da položi zakletvu na kraljeva “Klarendonska pravila” o odnosima crkve i države. Papa Aleksandar III proglasio ga je 1173. svecem.\nVremeplov:Američki vojnici masakrirali više od 200 Sijuksa\nNa današnji dan 29. decembra 1890. godine američki vojnici su kod “Ranjenog kolena” u Južnoj Dakoti masakrirali više od 200 Indijanaca iz plemena Sijuks, među kojima je bio veliki broj žena i dece.\nNovosadski srednjoškolci upoznati sa problemom trgovine ljudima\nLokalni tim Novog Sada i OPENS-a sproveli su projekat “Oprez – trgovina ljudima je mračna zona društva”. On je prezentovan srednjoškolcima, a sve kako bi se oni, kao osetljiva grupa, edukovali i naučili da se zaštite. Učenici četiri novosadske škole – Saobraćajne, Mašinske, Mileva Marić i Pavle Savić bili su uključeni u projekat “Oprez-trgovina ljudima je mračna zona društva”. U svim školama su oformljeni timovi učenika koji su prošli edukaciju, a zatim su oni osmislili kako da vršnjake upoznaju sa problemom trgovine ljudima.\nS problematikom trgovine ljudima učenike su upoznali stručnjaci iz gradskog tima za borbu protiv trgovine ljudima, a svoje prezentacije učenici su predstavili i u gradskoj kući. Za trud i angažovanost u projektu, učenički parlamenti sve četiri škole dobili su laptopove. https://www.youtube.com/watch?time_continue=1&v=Xnn9CXUsUf8&feature=emb_logo\nPolicija u svim selima oko Knjaževca, intenzivna potraga za Monikom\nNekoliko stotina policajaca u svim selima oko Knjaževca i dalje traga za devojčicom Monikom Karimanović i osumnjičenim za njenu otmicu Ninoslavom Jovanovićem, rečeno je juče ujutro Tanjugu u MUP-u. U potrazi je angažovan ogroman broj pripadnika MUP-a, pre svega policajci sa lokala koji dobro poznaju teren, ali i pripadnici Žandarmerije, helikopterske jedinice i jedinice sa lovačkim psima. Žandarmi i policajci pretražili su juče u toku popodneva sve kuće i vikendice u Glogovcu i šumu u okolini tog knjaževačkog sela, a pre toga pretraženo je i selo Podvis. Oba mesta nalaze se u blizini mesta Orešac, gde je osumnjičeni otmičar, poznat kao “Malčanski berberin”, skrivao devojčicu u noći između utorka i srede.\nMinistar unutrašnjih poslova Nebojša Stefanović rekao je za televiziju Prva da MUP neće stati i da, kako je naveo, nijedan čovek neće spavati dok se Monika ne pronađe. “Očekujem da ovi napori daju rezultat. Svi očekujemo dobru vest. Nadamo se da ćemo moći da je saopštimo građanima uskoro. MUP neće stati, neće spavati nijedan čovek dok se Monika ne pronađe”, poručio je Stefanović. On je zahvalio i lovačkim udruženjima i drugim ljudima koji su se uključili u potragu.\nJovanović je prvi put za silovanje devojke i devojčice 1996. godine osuđen na deset godina robije i pušten uslovno posle 9 godina, da bi odmah počinio novo krivično delo. Oteo je i silovao devojčicu od 12 godina, zatim je oteo još jednu devojčicu, koja je uspela da pobegne. Tada je osuđen na 15 godina, ali mu je sud smanjio kaznu na 12 godina. Izašao je iz zatvora u januaru prošle godine, nakon čega je preko Fejsbuka uznemiravao žene, a pisao je i na stranici za otkup kose, zbog čega je uhapšen u oktobru prošle godine i u zatvoru proveo pet meseci.\nJurić: Bilo očigledno da će Jovanović ponoviti krivično delo\nOsnivač Fondacije “Tijana Jurić”, Igor Jurić, izjavio je da je bilo očigledno da će višestruki silovatelj Ninoslav Jovanović, osumnjičen za otmicu dvanaestogodišnje Monike Karimanović, ponoviti krivično delo. “Znao sam da će se ovo desiti, samo se molim da je devojčica živa. Kada kažem da sam znao, ne kažem to zbog toga što sam vidovit, već zato što je to očigledno”, rekao je Jurić za televiziju Prva. Jovanović je prvi put za silovanje devojke i devojčice 1996. godine osuđen na deset godina robije i pušten uslovno posle 9 godina, da bi odmah počinio novo krivično delo. Oteo je i silovao devojčicu od 12 godina, zatim je oteo još jednu devojčicu, koja je uspela da pobegne. Tada je osuđen na 15 godina, ali mu je sud smanjio kaznu na 12 godina. Izašao je iz zatvora u januaru prošle godine i tada je 30 roditelja i meštana Malče pisalo Igoru Juriću da strahuju da će ponoviti krivično delo. Zatim je preko Fejsbuka uznemiravao žene, a pisao je i na stranici za otkup kose, zbog čega je uhapšen u oktobru prošle godine i u zatvoru proveo pet meseci.\n“Ako dete ne daj bože bude pronađeno mrtvo, to je propust svih, nas i mene lično, jer nisam bio dovoljno agresivan u traženju da on bude pod nadzorom policije”, rekao je Jurić. Na pitanje kako je moguće da, nakon svega, Jovanović nema policijski nadzor, Jurić kaže da se to dogodilo jer je “Marijin zakon” usvojen 2013, a zločini su izvršeni pre toga, pa je Jovanović izašao iz zatvora i slobodno se šetao. “Policija ga je privela tek na osnovu naših prijava, jer smo uspeli da ga pratimo po društvenim mrežama i on je pritvoren na još šest meseci”, objasnio je Jurić i dodao da je pušten jer se pristojno i lepo ponašao u zatvoru. “To će se desiti i s ubicom mog deteta”, rekao je on. Jurić je rekao i da bi “voleo da vidi tog sudiju i advokata koji su na slobodu pustili čoveka kao što je Jovanović”. Policija intenzivno traga za nestalom devojčicom i osumnjičenim, a direktor policije Vladimir Rebić je sinoć rekao da veruje da je devojčica živa.\nVesti – 27.12.2019.\nVesti – 30.12.2019.


Hoće li bucmaste bebe biti gojazne odrasle osobe\nNauka traži odgovore\n"Bebe i mame" 16.03.2018\nSve je više dokaza koji govore u prilog tvrdnji da su bebe koje brzo dobijaju na težini tokom prvih nekoliko mjeseci ili godina, izložene pojačanom riziku gojaznosti u djetinjstvu i kasnije.\nDva kritična perioda\nU okviru jedne studije praćena je grupa djece od rođenja do navršene pete godine života, a istraživači su utvrdili dva kritična perioda ranog djetinjstva koja utječu na kasniju gojaznost djece.\nPrvi kritični period je prvih nekoliko mjeseci nakon rođenja, a drugi je nakon navršene dvije godine života. Period između je period rasta, a ne debljanja.\nU drugoj studiji došlo se također do nekih dokaza o povezanosti gojaznosti s brzim dobijanjem na težini prije navršene dvije godine života, što, prema mišljenju stručnjaka, predstavlja faktor rizika za gojaznost u zrelijoj dobi.\nSve bebe koje su se brzo debljale nakon navršene druge godine života, u zrelijoj su dobi postale gojazne.\nRezultati treće studije pokazuju da brzo dobijanje na težini tokom prvih šest mjeseci utječe na povećanje rizika gojaznosti u djetinjstvu.\nNaravno, ovo nisu prve studije ovakvog tipa. I analiza brojnih ranijih studija ukazuje na ovakvu povezanost.\nBrzo dobijanje na težini nakon druge ili treće godine života općenito se smatra faktorom rizika za gojaznost u zrelijim godinama.\nSvaki roditelj želi znati koja je pravilna težina za bebu u određenim periodima života. Istraživači, ali prije svega ljekari, moraju dati odgovor na ovo važno pitanje. Zato se konsultirajte sa pedijatrom i na taj način spasite svoje dijete potencijalnog rizika gojaznosti već od prvih dana života.\nEvo nekih faktore koji će vam pomoći da svoju bebu zaštitite od rizika kasnije gojaznosti:\n1. Isključivo - dojenje\nAmerička akademija pedijatara i Svjetska zdravstvena organizacija preporučuju isključivo dojenje tokom prvih šest mjeseci života. S obzirom na to da se vrlo rijetko može desiti da se vaša beba prejede ukoliko je hranite na prirodan način - dojenjem, to predstavlja izvanredan način za reduciranje rizika gojaznosti kasnije.\nPostoje dokazi da uvođenje čvrste hrane prije četvrtog mjeseca također može povećati rizik gojaznosti tokom djetinjstva i kasnije.\n3. Naučite kada vam beba želi "reći" da je gladna\nDebljina djece Rizik od gojaznosti


Realizacija sistemske pomoći sportskim klubovima u opštini Odžaci - www.025.rs\nwww.025.rs / ODŽACI / DRUŠTVO / Realizacija sistemske pomoći sportskim klubovima u opštini Odžaci\nRealizacija sistemske pomoći sportskim klubovima u opštini Odžaci\nU okviru planiranih aktivnosti Sportskog saveza opštine Odžaci, član Opštinskog veća opštine Odžaci zadužen za sport, Nebojša Nikolić sa sekretarom Sportskog saveza opštine Odžaci Sujer Mihajlom obišao je sportske klubove po naseljenim mestima opštine Odžaci.\nJedan od ciljeva posete je realizacija sistemske pomoći sportskim klubovima u svim naseljenim mestima, u vidu torbe za prvu pomoć, seta za motoričke sposobnosti – kondicione treninge i laptopa. Potreba za ovom opremom je evidentirana kroz nekoliko sastanaka svih klubova opštine Odžaci krajem prošle i tokom ove godine gde su sportske organizacije ukazale na probleme, a Sportski savez opštine Odžaci ih sistemski prepoznao i uz podršku lokalne samouprave uspeo da obezbedi sredstva za ovu vrednu opremu. Drugi cilj je bio upoznavanje mesnih zajednica sa funkcionisanjem sistema sporta na teritoriji opštine Odžaci kako bi se u budućnosti saradnja podigla na još viši nivo.\nPrvi u nizu sastanaka održani su Srpskom Miletiću, Deronjama, Ratkovu i Karavukovu. U toku posete klubovi su anketirani, razgovaralo se o stanju i neophodnim aktivnostima u smislu održavanja sportske infrastrukture, opreme i unapređenja stručnog rada. Sportske organizacije i predstavnici Mesnih zajednica su istakli da je program besplatne školice sporta jak pozitivan impuls koji je animirao veliki broj dece u školama kao i da su besplatni programi jedan od dobrih načina animiranja u manjim mestima.\nČlan opštinskog Veća Nebojša Nikolić, istakao je da lokalna samouprava pruža veliku podršku kako bi se razvoj sporta podigao na viši nivo i napomenuo otvorenost za saradnju u animiranju što većeg broja dece da se bave sportom uz najavu da je u planu nastavak obilaska i ostalih naseljenih mesta u opštini Odžaci.\nTags: opština Odžaci, realizacija, sistemska pomoć\nKnjiga Stefana Tićmija “Ja sam Akiko” među 200 najboljih dela Međunarodne biblioteke za mlade\nJesenji sajam cveća na platou ispred Sportskog centra Odžaci


MKF "EKI": TRAŽIMO KREDITNOG SLUŽBENIKA ZA KOTOR VAROŠ | Glas Banja Luke - Nezavisni online magazin\nMKF ”EKI”: TRAŽIMO KREDITNOG SLUŽBENIKA ZA KOTOR VAROŠ\nBANJA LUKA, 15. marta – Mikrokreditno društvo EKI, zajedno sa Mikrokreditnom fondacijom EKI, kao lideri u mikrokreditiranju znaju da pravi pristup poslu znači donijeti posao tamo gdje je najpotrebniji – do samog klijenta. Poslovanjem na ovaj način smo postali dio zajednice u kojoj radimo i taj status čuvamo i vrijednujemo.\nZa Kotor Varoš tražimo:\nMinimalni uslovi za prijavu su srednja stručna sprema i posjedovanje vozačke dozvole B kategorije. Prednost imaju kandidati sa područja Kotor Varoši sa završenim ekonomskim fakultetom, radnim iskustvom u mikrokreditnom ili bankarskom sektoru.\nOčekujemo Vaše prijave u formi CV-a uz visoku stopu motivacije putem opcije “POŠALJITE PRIJAVU“ na linku ispod:\nPrethodni članakDrama u centru Banjaluke: Nakon što nije pušten u kafić, sa prijateljima POLUPAO VRATA I INVENTAR\nNaredni članakUlica Ivana Gorana Kovačića zvanično puštena u saobraćaj